Tilkobling for aktivering av Adobe-programvare

Jeg har ikke sett noen dialogboks med melding om aktivering. I tidligere versjoner av Adobe-programvare har jeg uttrykkelig blitt bedt om å aktivere. Hva er endret?

Aktivering er enklere i Acrobat 9 og nyere produkter. Aktiveringen skjer i bakgrunnen.

Du vil bare få en melding hvis det oppstår problemer under aktiveringen. Eksempler:

- Det har oppstått et problem med serienummeret.
- Programmet for programvareaktivering registrerer at serienummeret har blitt brukt til å aktivere flere maskiner enn maks. antall tillatt i henhold til lisensavtalen for programvaren.

Jeg får en melding om at jeg ikke kan koble til Internett. Hvorfor?

Programmet har oppdaget at tilkoblingen til Internett er blokkert eller utilgjengelig. Kontroller nettverkskabelen eller den trådløse tilkoblingen, og start webleseren og naviger til et offentlig tilgjengelig webområde, for eksempel www.adobe.com, www.google.com eller www.bbcnews.com. Hvis du ikke får navigert til noen av disse offentlig tilgjengelige webområdene, er det ingen tilkobling til Internett. Ta kontakt med Internett-leverandøren for å få løst problemet.

Jeg får koblet til forskjellige webområder på Internett, men ikke til Adobe for aktivering. Hvorfor?

Hvis du får koblet til offentlig tilgjengelige webområder på Internett, men ikke til Adobe for å aktivere programvaren, er nettverkstilgangen sannsynligvis kontrollert av en proxy-server. Noen nettverkskonfigurasjoner i bedriftsnettverk og undervisningsinstitusjoner har proxy-servere for å forbedre ytelsen ved tilgang til populære webområder og filtrere tilgangen til andre servere. Kontakt nettverksadministratoren for å finne ut om proxy-innstillingene for datamaskinen er i samsvar med gjeldende policy og konfigurasjon.

Det er fortsatt problemer med aktiveringen. Hvem kan jeg kontakte?

Du finner mer informasjon og flere opplysninger om aktivering på Adobes senter for produktaktivering.

Du kan også kontakte en kundeserviceagent hos Adobe for å få hjelp med aktiveringsproblemene.