ADOBE

Programinės įrangos naudojimo licencija

PASTABA VARTOTOJUI: PRAŠOM ATIDŽIAI PERSKAITYTI ŠIĄ SUTARTĮ. NUSIKOPIJUODAMI, ĮDIEGDAMI AR PASINAUDODAMI VISA PROGRAMINE ĮRANGA ARBA KURIA NORS JOS DALIMI, JŪS ĮSIPAREIGOJATE PAGAL VISAS ŠIOS SUTARTIES SĄLYGAS, ĮSKAITANT APRIBOJIMUS, NUSTATYTUS: 4 DALYJE DĖL PERLEIDIMO; 6 IR 7 DALYSE DĖL GARANTIJOS; 8 DALYJE DĖL ATSAKOMYBĖS, 14 DALYJE DĖL SUJUNGIAMUMO IR PRIVATUMO IR 16 DALYJE DĖL YPATINGŲJŲ NUOSTATŲ IR IŠIMČIŲ. JŪS SUTINKATE, KAD ŠI SUTARTIS YRA KAIP IR BET KURI KITA, DERYBOSE SUDERINTA IR SUDARYTA RAŠYTINĖ SUTARTIS, KURIĄ PASIRAŠĖTE. JŪS SUTINKATE, KAD ŠI SUTARTIS YRA KAIP IR BET KURI KITA, DERYBOSE SUDERINTA IR JŪSŲ PASIRAŠYTA RAŠYTINĖ SUTARTIS, KURIOS VYKDYMĄ GALIMA UŽTIKRINTI TIEK JŪSŲ, TIEK BET KURIO JURIDINIO ASMENS, KURIS ĮSIGIJO AR KURIO VARDU PROGRAMINĖ ĮRANGA NAUDOJAMA, ATŽVILGIU: PAVYZDŽIUI, JŪSŲ DARBUOTOJO (JEIGU TAIKYTINA). JEIGU NESUTINKATE SU ŠIOS SUTARTIES SĄLYGOMIS, NENAUDOKITE PROGRAMINĖS ĮRANGOS. INTERNETO SVETAINĖJE http://www.adobe.com/go/support_lt GALITE SUŽINOTI PROGRAMINĖS ĮRANGOS GRĄŽINIMO UŽ ATLYGĮ SĄLYGAS IR APRIBOJIMUS.

GALITE TIESIOGIAI SU „ADOBE“ SUDARYTI KITĄ RAŠYTINĘ SUTARTĮ (PVZ., DIDMENINĘ PROGRAMINĖS ĮRANGOS NAUDOJIMO SUTARTĮ), KURI PAPILDYS ARBA PAKEIS VISĄ ŠIĄ SUTARTĮ ARBA KURIAS NORS JOS DALIS.

VISOS INTELEKTINĖS NUOSAVYBĖS TEISĖS Į PROGRAMINĘ ĮRANGĄ PRIKLAUSO „ADOBE“ IR JOS TIEKĖJAMS. PROGRAMINĖ ĮRANGA NEPARDUODAMA, JOS NAUDOJIMUI SUTEIKIAMOS LICENCIJOS. „ADOBE“ LEIDŽIA JUMS KOPIJUOTI, ĮSIVESTI Į ATMINTĮ, ĮDIEGTI, NAUDOTI, ARBA KITAIP NAUDOTIS PROGRAMINĖS ĮRANGOS FUNKCINĖMIS GALIMYBĖMIS AR INTELEKTINĖS NUOSAVYBĖS TEISĖMIS Į JĄ TIK PAGAL ŠIOS SUTARTIES SĄLYGAS. NAUDOJIMUISI „ADOBE“ IR KAI KURIŲ TREČIŲJŲ ASMENŲ MEDŽIAGA IR PASLAUGOMIS, TEIKIAMOMIS KARTU SU PROGRAMINE ĮRANGA, GALI BŪTI TAIKOMOS KITOKIOS SĄLYGOS NEGU PAPRASTAI BŪNA ATSKIROJE LICENCIJOS SUTARTYJE. ŠIAS SĄLYGAS ARBA „READ ME“ FAILĄ GALIMA RASTI PRIE TOS MEDŽIAGOS ARBA INFORMACIJOS APIE PASLAUGAS, ARBA INTERNETE, ADRESU http://www.adobe.com/go/thirdparty_lt.

PROGRAMA GALI PRIVERSTI KOMPIUTERĮ AUTOMATIŠKAI JUNGTIS PRIE INTERNETO. PAPILDOMA INFORMACIJA PATEIKTA 14 IR 16 SKYRIUOSE.

Į PROGRAMINĖS ĮRANGOS SUDĖTĮ GALI ĮEITI PRODUKTO AKTYVAVIMO IR KITOKIŲ TECHNOLOGIJŲ, SKIRTŲ UŽKIRSTI KELIĄ PROGRAMINĖS ĮRANGOS NAUDOJIMUI IR KOPIJAVIMUI BE LEIDIMO. ŠI TECHNOLOGIJA GALI PRIVERSTI KOMPIUTERĮ AUTOMATIŠKAI JUNGTIS PRIE INTERNETO, KAIP APRAŠYTA 14 DALYJE. BE TO, PRISIJUNGUSI PROGRAMA GALI PERSIŲSTI „ADOBE“ JŪSŲ PROGRAMOS SERIJOS NUMERĮ, TAIP UŽKIRSDAMA KELIĄ DRAUDŽIAMOS PROGRAMINĖS ĮRANGOS NAUDOJIMUI. PAPILDOMOS INFORMACIJOS APIE PRODUKTO AKTYVAVIMĄ IEŠKOKITE INTERNETE ADRESU http://www.adobe.com/go/activation_lt.

1. Apibrėžimai.

„Adobe“ reiškia „Adobe Systems Incorporated“, Delavere įsikūrusią įmonę, kurios adresas 345 Park Avenue, San Jose, Kalifornija 95110, jei ši sutartis įsigalioja jums esant JAV, Kanadoje arba Meksikoje; kitu atveju tai reiškia „Adobe Systems Software Ireland Limited“, 4-6 Riverwalk, Citywest Business Campus, Saggart, Dublin 24, Airija.

„Adobe Runtime(s)“ reiškia „Adobe AIR“, „Adobe Flash Player“, „Shockwave Player“, „Adobe Media Player“ arba „Authorware Player“.

Kompiuteris reiškia virtualųjį ar fizinį kompiuterinį prietaisą, kuris priima skaitmeninės ar panašios formos informaciją, ir pagal nustatytų instrukcijų seką atlieka su ja operacijas, kad gautų konkretų rezultatą.

Vidaus tinklas („Internal Network“) reiškia privatų ar firmos tinklą, kuriuo gali naudotis tik konkrečios bendrovės ar panašaus ūkio subjekto darbuotojai ir individualūs rangovai (pvz., laikinieji darbuotojai). Į Vidaus tinklą neįeina tos Interneto ar kitų viešai prieinamų tinklų dalys, kuriomis narystės arba abonento pagrindais naudojasi žmonių grupės, asociacijos ir panašios organizacijos.

Išvesties failas („Output File“) reiškia išvesties failą, sukuriamą naudojantis Programine įranga.

Leistinas kiekis reiškia vieną (1), jeigu kitaip nenurodyta „Adobe“ suteiktoje galiojančioje licencijoje (pvz., didmeninėje licencijoje).

Programinė įranga („Software“) reiškia: (a) visą informaciją, kuri yra pateikta pagal šią Sutartį, įskaitant, be apribojimų: (i) „Adobe“ ar trečiojo asmens programinius failus bei kitą kompiuterinę informaciją; (ii) pavyzdžių ir nuotraukų komplektus, paveikslėlius, garsus, piešinių kolekciją bei kitus su „Adobe“ programine įranga susietus standartinius kūrinius, kurie nėra gauti iš „Adobe“ per atskiras paslaugas (nebent toje paslaugoje nurodyta kitaip) arba iš kitos šalies per atskirą paslaugą (Turinio failai („Content Files“)); (iii) susijusią aiškinamąją rašytinę medžiagą ir failus (Dokumentai), ir (iv) šriftą, taip pat: (b) tokios, kuriuo nors metu „Adobe“ jums pateiktos informacijos modifikuotas versijas ir kopijas, bei patobulinimus, atnaujinimus ir papildymus, kurie nėra suteikiami pagal atskirą sutartį (visa tai kartu - Atnaujinimai („Updates“)).

2. Programinės įrangos licencija.

Jeigu Programinę įrangą ir visus reikalingus serijos numerius gavote iš „Adobe“ arba vieno iš įgaliotų licencijos turėtojų ir laikotės šios Sutarties sąlygų, „Adobe“ suteikia jums neišimtinę licenciją įdiegti ir naudotis Programine įranga būdais, atitinkančiais jos paskirtį ir aprašą Dokumentacijoje bei numatytais šioje Sutartyje. Sutarties 16 dalyje yra numatytos konkrečios sąlygos, susijusios su tam tikrų produktų ir komponentų naudojimu, įskaitant, be apribojimų, šrifto programinę įrangą, „Acrobat“, „After Effects“, „Adobe Presenter“, „Contribute“, „Flash Player“, „Version Cue“ ir „Adobe Runtimes“.

2.1 Bendras naudojimas. Programinės įrangos kopijas galite įdiegti ir jomis naudotis Leidžiamame Kiekyje kompiuterių, jei tik (kai to reikalauja Programinė įranga) pateikiate galiojantį serijos numerį kiekvienai programinės įrangos kopijai ir;

2.2 Platinimas iš Serverio. Naudodamiesi Vidiniu tinklu galite nukopijuoti vieną Programinės įrangos kopiją atvaizdui parsisiųsti ir įdiegti Programinę įrangą į tame pačiame Vidiniame Tinkle esančius Kompiuterius bei ją naudoti kaip nurodyta 2.1 skyriuje; ir

2.3 Naudojimas serveryje. Programinę įrangą galite įdiegti į Vidaus tinklą aptarnaujančius serverius tik tokiam naudojimui, kai asmuo paleidžia Programinę įrangą iš to paties tinklo Kompiuterio, kaip nurodyta 2.1 skyriuje. Bendras vartotojų skaičius (dirbančių ne vienu metu), kurie gali naudotis Programine įranga, esančia Vidaus tinklą aptarnaujančiuose serveriuose, negali būti didesnis už Leistiną kiekį.

Pavyzdžiui, tai, kas išvardyta, neleidžia jums įdiegti Programinės įrangos arba leisti ja naudotis (nesvarbu, ar tiesiogiai, ar per komandas, duomenis ar instrukcijas): (i) prie jūsų Vidaus tinklo neprijungtuose Kompiuteriuose, (ii) internete veikiančioms darbo grupėms arba teikti per tinklą paslaugas visuomenei, (iii) fiziniams ar juridiniams asmenims naudoti, parsisiųsti ir įkrauti į atmintį, kopijuoti ar kitaip pasinaudoti Programinės įrangos funkcinėmis galimybėmis neturint tam „Adobe“ licencijos, (iv) įtraukti Programinę įrangą į sistemą kaip vieną iš sistemos sudedamųjų dalių, procesų ar paslaugų, kuriomis naudotųsi daugiau negu Leistinas kiekis vartotojų, arba (v) operacijoms, kurias pradeda ne individualus vartotojas (pvz., automatizuotas apdorojimo serveris); ir

2.4 Programinės įrangos naudojimas nešiojamame arba namų kompiuteryje. Atsižvelgiant į 2.5 dalyje esančius svarbius apribojimus, Kompiuterio, kuriame yra įdiegta Programinė įranga, pagrindinis vartotojas (Pagrindinis vartotojas („Primary User“)), pagal 2.1 dalį turi teisę įdiegti antrą Programinės įrangos kopiją išimtinai tik savo naudojimui savo nešiojamame Kompiuteryje arba savo namų Kompiuteryje, su sąlyga, kad nešiojamame arba namų Kompiuteryje esanti Programinė įranga nebus naudojama tuo pat metu kaip ir pagrindiniame Kompiuteryje esanti Programinė įranga. Norint pasidaryti antrą kopiją, jums gali tekti kreiptis į „Adobe“.

2.5 Apribojimai taikomi didmeninių licencijų turėtojų išoriniam naudojimui. Jeigu Programinę įrangą pagal „Adobe“ Didmeninės licencijos programą (šiuo metu žinomą kaip „Adobe Open Options“) yra gavęs kitoks licenciatas negu Didmeninę licenciją turinti mokymo įstaiga, tuomet antras Programinės įrangos egzempliorius, pagamintas kaip numatyta 2.4 dalyje, privalo būti naudojamas tik to Didmeninio licenciato naudai ir jo veikloje. Daugiau informacijos apie išorinį Didmeninę licenciją turinčių asmenų Programinės įrangos naudojimą rasite mūsų tinklalapyje http://www.adobe.com/go/open_options_lt.

2.6 Atsarginė kopija. Galite pasidaryti protingą kiekį atsarginių Programinės įrangos kopijų, su sąlyga, kad atsarginės kopijos bus įdiegiamos arba naudojamos tik archyvuoti.

2.7 Turinio failai. Jeigu „Read-Me“ arba kitose licencijų failuose, susijusiuose su Turinio failais, į kuriuos gali būti įtrauktos tai medžiagai taikomos specifinės teisės ir apribojimai, nenurodyta kitaip, vadinasi, jūs turite teisę demonstruoti, keisti, atgaminti ir platinti bet kuriuos Turinio failus. Tačiau Turinio failus draudžiama platinti atskirai (t. y., tuomet, kai Turinio failai sudaro pagrindinę platinamo produkto vertę) ir jūs negalite reikšti jokių teisių į Turinio failų prekės ženklus arba jais sukurtus darbus.

2.8 Programų kodo pavyzdžiai (Sample Application Code). Galite keisti tų programos dalių išeities kodo dalį, kuri pridedamuose dokumentuose įvardijama kaip programų kodo pavyzdys, taikomųjų programų kodo pavyzdys arba komponentas (toliau kiekvienas jų vadinamas Programų kodo pavyzdžiais), skirtas vien tik projektuoti, kurti ir bandyti tinklapių ir tinklapių taikomųjų programų, sukurtų naudojant „Adobe“ programinės įrangos programas; tačiau kopijuoti ir platinti Programų kodo pavyzdį (nesvarbu, modifikuotą, ar ne) turite teisę tik tuomet, jeigu laikysitės visų šių sąlygų: (1) sukompiliuotą objekto Programų kodo pavyzdį platinsite kartu su savo taikomąja programa; (2) Programų kodo pavyzdžio neįtrauksite į jokį produktą ar taikomąją programą, skirtą kurti tinklapį, ir (3) pardavinėdami savo taikomąją programą, nenaudosite „Adobe“ vardo, logotipo ar kitų „Adobe“ prekės ženklų. Jūs įsipareigojate prisiimti atsakomybę ir atlyginti „Adobe“ nuostolius bei saugoti „Adobe“ nuo nuostolių, žalos, reikalavimų ar ieškinių, tarp kurių gali būti advokatų honorarai, atsiradusių dėl jūsų taikomosios programos naudojimo ar platinimo. Jums gali būti suteiktos papildomos teisės keisti arba platinti „Adobe“ programinės įrangos kodą, su juo pateikdami dokumentaciją ir (arba) Programinę įrangą arba pagal atskirą susitarimą tarp jūsų ir „Adobe“.

2.9 Programavimo kalbos. Programinėje įrangoje gali būti „ExtendScript SDK“ ir „Pixel Bender SDK“ fragmentų. Pagal 2 dalyje esančius apribojimus ir 2.8 skyriuje esančius leidimus „Adobe“ suteikia jums neišimtinę, neperduodamą, licenciją be honoraro, leidžiančią naudotis „ExtendScript SDK“ ir „Pixel Bender SDK“ fragmentais tik vidiniam programų, skirtų darbui su „Adobe“ gaminiais, kūrimui.

Išskyrus 2.9 nurodytas dalis, jokios kitos „ExtendScript SDK“ arba „Pixel Bender“ dalys negali būti keičiamos arba platinamos. Reikalaujama, kad savo programose pateiktumėte perspėjimus apie „Adobe“ autorių teises, išskyrus tas programas, kuriose įterpiate perspėjimą apie kitų autorių nuosavybės teises. Negalima „Adobe“ vardo, logotipo arba prekės ženklo naudoti savo gaminio reklamavimui.

Jūs įsipareigojate prisiimti atsakomybę ir atlyginti „Adobe“ nuostolius bei saugoti „Adobe“ nuo nuostolių, žalos, reikalavimų ar ieškinių, tarp kurių gali būti advokatų honorarai, atsiradusių dėl šio platinimo.

2.10 Dvigubo užsikrovimo sistema Programinė įranga licencijuota naudoti tam tikroje operacinės sistemos platformoje. Kiekvienai operacinės sistemos platformai turite pirkti atskirą Programinės įrangos licenciją. Pavyzdžiui, jei norite įdiegti Programinę įrangą tiek į „Mac OS“, tiek į „Windows“ operacinių sistemų platformas įrenginyje, veikiančiame su abejomis platformomis (t. y. dvigubo užsikrovimo įrenginyje), iš pradžių turite įsigyti dvi atskiras Programinės įrangos licencijas. Tai taikoma netgi tada, kai dvi Programinės įrangos versijos, skirtos darbui skirtingose operacinių sistemų platformose teikiamos vienoje laikmenoje.

2.11 Bandomoji Programinė įranga. Programinė įranga arba dalis Programinės įrangos gali būti įdiegiama ir veikti be serijos numerio, pavyzdžiui, kai ji sukonfigūruojama taip, kad būtų leidžiama ją išbandyti ribotą laiką arba ribotą paleidimų skaičių. Programinės įrangos negalima naudoti kitaip, nei nurodyta jos paskirtyje arba Dokumentacijoje. Pavyzdžiui, Programinės įrangos negalėsite naudotis pasibaigus bandomajam laikotarpiui, nebent įvesite galiojantį serijos numerį. UŽ PRIĖJIMĄ PRIE IŠVESTIES FAILŲ, SUKURTŲ NAUDOJANTIS BANDOMĄJA PROGRAMINE ĮRANGA, ESATE ATSAKINGI PATYS.

3. Intelektinės nuosavybės teisės.

Programinė įranga ir visos teisėtai daromos jos kopijos yra „Adobe Systems Incorporated“ ir jos tiekėjų intelektinė nuosavybė. Programinės įrangos sudėtis, sandara ir kodas sudaro „Adobe Systems Incorporated“ vertingas komercines paslaptis ir jos tiekėjų konfidencialią informaciją. Programinę įrangą saugo įstatymai, įskaitant, be apribojimų, Jungtinių Amerikos Valstijų ir kitų šalių įstatymus dėl autorių teisių apsaugos, bei tarptautinių sutarčių nuostatos. Išskyrus tai, kas aiškiai nustatyta Sutartyje, šia Sutartimi nėra suteikiamos jokios intelektinės nuosavybės teisės į Programinę įrangą, o visos teisės, kurių suteikimas nėra aiškiai nurodytas, priklauso „Adobe“ ir jos tiekėjams.

4. Apribojimai ir reikalavimai.

4.1 Pastabos. Visos leistinos padarytos Programinės įrangos kopijos turi būti su tuo pačiu autoriaus teisės ženklu ir kitais nuosavybę patvirtinančiais įrašais Programinėje įrangoje.

4.2 Naudojimo įsipareigojimai. Sutinkate, kad nenaudosite Programinės įrangos kitaip, nei leidžia ši sutartis ir kitaip, nei nurodyta jos Dokumentacijoje.

4.3 Draudimas modifikuoti. Išskyrus tai, kas leidžiama pagal 2.7 arba 16 dalį, Programinę įrangą draudžiama modifikuoti, adaptuoti ar versti.

4.4 Draudimas atlikti reversinę inžineriją. Neturite teisės atlikti Programinės įrangos reversinės inžinerijos, pakartotinai jos nekompiliuoti, išskaidyti arba bandyti kitais būdais atskleisti jos išeities kodo, išskyrus tiek, kiek pagal galiojančius įstatymus aiškiai leidžiama ją iškompiliuoti suderinamumo tikslais.

4.5 Draudimas atsieti. Programinėje įrangoje gali būti įvairių taikomųjų programų, paslaugų programų bei komponentų, ji gali būti suderinta su skirtingomis platformomis ir kalbomis ir gali būti pateikta daugelyje terpių ar daugeliu kopijų. Nepaisant to, Programinė įranga pateikiama kaip vientisas produktas, skirtas naudoti Kompiuteriuose kaip vienas produktas, kaip yra leidžiama pagal 2 ir 16 dalies nuostatas. Jūs neprivalote įdiegti visų Programinės įrangos sudedamųjų dalių, tačiau neturite teisės jų atsieti ir naudoti kituose Kompiuteriuose. Draudžiama atsieti Programinės įrangos dalis arba ją pertvarkyti, kad būtų galima tas dalis išsidalinti, perleisti ar perparduoti. Konkrečios šio 4.5 skyriaus išimtys pagal nurodytos 16 dalyje.

4.6 Draudimas perleisti. NETURITE TEISĖS PROGRAMINĖS ĮRANGOS NUOMOTI, PARDUOTI, SUTEIKTI JAI SUBLICENCIJĄ, SUTEIKTI AR PERDUOTI SAVO TEISES Į JĄ ARBA LEISTI KITAM FIZINIAM AR JURIDINIAM ASMENIUI NUSIKOPIJUOTI KURIĄ NORS JOS DALĮ, IŠSKYRUS TAI, KAS AIŠKIAI LEIDŽIAMA PAGAL ŠIĄ SUTARTĮ. Tačiau jūs turite teisę perduoti visas savo teises nuolat naudotis Programine įranga kitam fiziniam ar juridiniam asmeniui su sąlyga, kad: (a) jūs taip pat perduosite (i) šią sutartį, (ii) serijos numerį (numerius), pačią prie „Adobe“ ar jos įgalioto platintojo pateiktos laikmenos pridedamą Programinę įrangą kartu su kita susieta programine ar kompiuterine įranga, kuri įeina į Programinės įrangos paketą arba yra iš anksto įdiegta, įskaitant visas kopijas, patobulinimus, atnaujinimus ir ankstesnes versijas, ir (iii) visas šrifto programinės įrangos, konvertuotos į kitus formatus, kopijas; (b) nepasiliksite sau jokių patobulintų, atnaujintų variantų ar kopijų, ar kompiuteryje saugomų atsarginių variantų ar kopijų; ir (c) gaunančioji šalis sutiks su šios sutarties sąlygomis bei kitomis sąlygomis, kuriomis jūs nusipirkote galiojančią licenciją į Programinę įrangą. NEPAISANT TO, KAS IŠVARDYTA, JŪS NETURITE TEISĖS PERLEISTI MOKOMOSIOS, IŠANKSTINĖS (PRE-RELEASE) ARBA PARDUOTI NESKIRTOS PROGRAMINĖS ĮRANGOS. Prieš programinės įrangos perleidimą „Adobe“ gali pareikalauti, kad jūs ir gaunančioji šalis raštu patvirtintumėte savo sutikimą laikytis šios sutarties sąlygų, pateiktumėte „Adobe“ informaciją apie save ir įsiregistruotumėte kaip Programinės įrangos galutiniai vartotojai. Perleidimui skiriama 4-6 savaitės. Daugiau informacijos galite gauti iš „Adobe“ Pagalbos klientams skyriaus, kurio kontaktinius duomenis rasite internete adresu http://www.adobe.com/go/support_lt.

4.7 Draudimas teikti paslaugų biuro paslaugas. Neturite teisės naudoti ar siūlyti programinės įrangos paslaugų biuro teisėmis.

4.8 „Adobe Runtime“ taikomi apribojimai. Neturite teisės naudoti „Adobe Runtime“ su įranga, kuri nėra personalinio kompiuterio tipo produktas ir su bet kokiais kurios operacinės sistemos priedėliais ar įrangos versijomis. Aiškumo dėlei ir kaip pavyzdį galima paminėti, kad „Adobe Runtime“ negalima naudoti (a) su jokia mobilia įranga, imtuvu-dekoderiu (set top box (STB)), delniniu kompiuteriu, telefonu, internetu ir kita konvergencine įranga (web pad), delniniu ir „tablet“ tipo kompiuteriu (tablet ir Tablet PC) (išskyrus kompiuterius su „Windows XP Tablet PC Editon“ ir vėlesnėmis versijomis), žaidimų konsole (game console), televizoriumi, skaitmeninių diskų (DVD) grotuvu, universaliu centru (media center) (išskyrus centrus su „Windows XP Media Center Editon“ ir vėlesnes versijas), elektronine skelbimo ar kitokių nuorodų lenta, interneto ar kitokia prie interneto prijungta įranga, asmeniniu elektroniniu pagalbininku (PDA), medicinos įranga, bankomatu, telematikos įranga, žaidimų automatu, namų automatine sistema, kiosku, nuotolinio valdymo pultu ar kitu elektroniniu plataus vartojimo prietaisu, (b) su per operatorių veikiančia mobilia, kabeline, palydovine ar televizijos sistema, arba (c) su kita uždarų sistemų įranga. Informacijos apie licencijas naudoti „Adobe Runtimes“ su šiomis sistemomis rasite http://www.adobe.com/go/licensing_lt.

5. Atnaujinimai.

Jeigu Programinė įranga yra ankstesnės „Adobe“ programinės įrangos patobulinta versija, tuomet, kad galėtumėte naudotis patobulinimais, privalote turėti galiojančią licenciją naudotis ankstesniąja versija. Įdiegę patobulinimus, turite teisę ir toliau naudotis ankstesniąja versija pagal galutinio vartotojo licencijos sutartį tik jeigu (a) Programinės įrangos patobulinimai ir ankstesnioji versija yra įdiegti tame pačiame kompiuteryje, (b) ankstesnės versijos ar jos kopijos neperleidžiamos kitai šaliai ar neperkeliamos į kitą įrenginį, išskyrus atvejus, kai visos patobulinimų kopijos yra taip pat perleidžiamos tai pačiai šaliai arba perkeliamos į tą patį įrenginį, ir (c) jūs pripažįstate, kad bet kuris „Adobe“ įsipareigojimas ankstesniosios versijos (versijų) atžvilgiu gali baigtis suteikus galimybę naudotis patobulinta versija. Įdiegus patobulinimus, bet koks kitas naudojimasis ankstesniąja versija yra draudžiamas. „Adobe“ gali suteikti jums licenciją į patobulinimus pagal papildomas arba skirtingas sąlygas.

6. RIBOTA GARANTIJA.

„Adobe“ garantuoja fiziniam arba juridiniam asmeniui, kuris pirmas įsigis licenciją naudotis Programine įranga, kad ši įranga veiks iš esmės taip, kaip nurodyta Dokumentuose, devyniasdešimt (90) dienų po Programinės įrangos įsigijimo, jeigu bus naudojama rekomenduojamoje operacinėje sistemoje ir techninių priemonių konfigūracijoje. Neesminis nukrypimas nuo Dokumentų sąlygų nesuteikia teisės remtis garantija. Ši ribotos apimties garantija netaikoma toliau išvardintiems dalykams, kurie paruošiami tokie, kokie yra be „Adobe“ garantijos: pataisymams, į kitus formatus paverstai šriftų programinei įrangai; priešlaikiniams leidiniams („beta“), bandomosioms, pradinėms, vertinimo, pavyzdinėms, ne perpardavimui skirtoms (NFR) Programinės įrangos kopijoms; tinklalapiams, „Adobe Online“ paslaugoms; trečiųjų šalių internetinėms paslaugoms, „Certified Document“ paslaugoms (žr. 16 skyrių); ir bet kuriai programinei įrangai, kurią „Adobe“ gali siūlyti nemokamai parsisiųsti iš „Adobe“ tinklalapio. Su visomis garantinėmis pretenzijomis, turint pirkimo įrodymą, per devyniasdešimties (90) dienų laikotarpį prašom kreiptis į „Adobe“ Pagalbos klientams skyrių. Daugiau informacijos apie garantines pretenzijas rasite „Adobe“ Pagalbos klientams skyriaus tinklalapyje http://www.adobe.com/go/support_lt. Jeigu Programinė įranga neveikia iš esmės taip, kaip nurodyta Dokumentuose, visa „Adobe“ ir jos filialų atsakomybė ir jūsų išimtinė reikalavimo teisė „Adobe“ pasirinkimu apsiriboja arba Programinės įrangos pakeitimu, arba licencijos mokesčio, sumokėto už Programinę įrangą, grąžinimu. ŠIOJE DALYJE NUMATYTA RIBOTOS APIMTIES GARANTIJA SUTEIKIA JUMS SPECIALIAS JURIDINES TEISES. JŪS GALITE TURĖTI IR PAPILDOMŲ TEISIŲ, KURIOS ĮVAIRIOSE JURISDIKCIJOSE YRA SKIRTINGOS. „ADOBE“ NESIEKIA APRIBOTI JŪSŲ GARANTIJOS DAUGIAU NEI LEIDŽIA ĮSTATYMAS. Apie tam tikroje jurisdikcijoje garantijos suteikiamas teises galite rasti šios sutarties 16 skyriuje, arba galite kreiptis į „Adobe“ Pagalbos klientams skyrių.

7. GARANTINIŲ ĮSIPAREIGOJIMŲ APRIBOJIMAS.

MINĖTA RIBOTOS APIMTIES GARANTIJA YRA VIENINTELĖ „ADOBE“ IR JOS FILIALŲ SUTEIKTA GARANTIJA IR JOJE NUSTATYTOS PRIEMONĖS YRA VIENINTELĖS, TAIKYTINOS „ADOBE“ IR JOS FILIALŲ GARANTINIŲ ĮSIPAREIGOJIMŲ PAŽEIDIMO ATVEJAIS. PROGRAMINEI ĮRANGAI TAIKOMOS TIK AUKŠČIAU MINĖTA SIŪLOMA GARANTIJA, BET KOKIA ĮSTATYMINĖ GARANTIJA BEI TEISINĖ PRIEMONĖ, KURI NĖRA IŠSKIRTA ARBA APRIBOTĄ ĮSTATYMO. IŠSKYRUS ŠIAS AUKŠČIAU MINĖTAS, ĮSTATYMINES GARANTIJAS IR TEISINES PRIEMONES „ADOBE“, JOS PADALINIAI, TIEKĖJAI IR (ŽEMIAU NURODYTI) SERTIFIKUOTA ADMINISTRACIJA NEPRIPAŽĮSTA JOKIŲ GARANTIJŲ, SĄLYGŲ, ATSTOVAVIMŲ IR TERMINŲ, IŠREIKŠTŲ ARBA NUMANOMŲ STATUTU, BENDRU ĮSTATYMU, PAPROČIU, NAUDOJIMU ARBA KITU BŪDU DĖL BET KOKIO VEIKSMO, ĮSKAITANT (BE APRIBOJIMŲ) VEIKIMĄ, SAUGUMĄ, TREČIŲJŲ ASMENŲ TEISIŲ SAUGOJIMĄ, INTEGRAVIMĄ, PARDAVIMĄ, MĖGAVIMĄSI, KOKYBĘ IR ĮVAIRIŲ TAM TIKRŲ TIKSLŲ ATITIKIMĄ. KITAIP NEI SIŪLOMOSE, ĮSTATYMINĖSE GARANTIJOSE BEI TEISINĖSE PRIEMONĖSE, „ADOBE“ IR JOS TIEKĖJAI TEIKIA PROGRAMINĘ ĮRANGĄ BEI PRIEIGĄ PRIE TINKLALAPIŲ, „ADOBE“ ARBA TREČIŲJŲ ŠALIŲ INTERNETINIŲ PASLAUGŲ IR SERTIFIKATŲ PATVIRTINIMO PASLAUGŲ TAIP, KAIP YRA, SU VISOMIS KLAIDOMIS. KAI KURIOSE VALSTYBĖSE ŠIS GARANTINIŲ ĮSIPAREIGOJIMŲ APRIBOJIMAS GALI NEGALIOTI. PAGAL ĮSTATYMĄ GALITE TURĖTI DAUGIAU GARANTINIŲ TEISIŲ, KURIŲ NEGALITE ATSISAKYTI ARBA PERLEISTI. „ADOBE“ NESIEKIA APRIBOTI JŪSŲ GARANTIJOS DAUGIAU NEI LEIDŽIA ĮSTATYMAS. 7 ir 8 dalių nuostatos galios ir po to, kai ši Sutartis pasibaigs, nesvarbu, ar ji bus nutraukta, ar kitu būdu neteks galios, tačiau tai nereiškia, kad po Sutarties nutraukimo toliau galios arba atsiras teisė naudotis Programine įranga.

8. ATSAKOMYBĖS APRIBOJIMAS.

IŠSKYRUS AUKŠČIAU NURODYTĄ „ADOBE“ SIŪLOMĄ IŠIMTINĘ TEISĖS GYNIMO GALIMYBĘ IR TEISĖS GYNIMO GALIMYBES, NEAPRIBOTAS ĮSTATYMO, „ADOBE“, JOS FILIALAI, TIEKĖJAI AR SERTIFIKAVIMO INSTITUCIJOS NEBUS ATSAKINGI JUMS UŽ JOKIUS NUOSTOLIUS, ŽALĄ, REIKALAVIMUS AR IŠLAIDAS, TAIP PAT UŽ ŠALUTINĘ, NETIESIOGINĘ AR ATSITIKTINĘ ŽALĄ, NEGAUTĄ PELNĄ AR PRARASTAS SANTAUPAS AR ŽALĄ, PATIRTĄ DĖL VEIKLOS NUTRAUKIMO, ASMENS SUŽALOJIMO AR PAREIGOS BŪTI ATSARGIAM NEVYKDYMO, AR DĖL TREČIŲJŲ ASMENŲ REIKALAVIMŲ, NET JEIGU „ADOBE“ ATSTOVAS BUVO ĮSPĖTAS APIE TOKIĄ NUOSTOLIŲ, ŽALOS, REIKALAVIMŲ AR IŠLAIDŲ GALIMYBĘ. BET KOKIU ATVEJU VISA „ADOBE“, JOS FILIALŲ, TIEKĖJŲ IR SERTIFIKAVIMO INSTITUCIJŲ ATSAKOMYBĖ PAGAL ŠIĄ SUTARTĮ AR RYŠIUM SU JA YRA NE DIDESNĖ UŽ SUMĄ, SUMOKĖTĄ UŽ PROGRAMINĘ ĮRANGĄ (JEIGU BUVO SUMOKĖTA). ŠIS APRIBOJIMAS TAIKOMAS NET PAGRINDINIO AR ESMINIO ŠIOS SUTARTIES SĄLYGŲ PAŽEIDIMO ATVEJU. Niekas šioje Sutartyje neriboja „Adobe“ atsakomybės jums dėl asmens mirties ar sužalojimo, įvykusio dėl „Adobe“ nerūpestingumo ar apgaulės. „Adobe“ atstovauja savo filialams, tiekėjams ir sertifikavimo agentūroms tik atsakomybės ribojimo, įsipareigojimų, garantijos ar atsakomybės netaikymo ar apribojimo atvejais, bet jokiu būdu ne kitais tikslais. Daugiau informacijos teiraukitės „Adobe“ Pagalbos klientams skyriuje.

MINĖTI APRIBOJIMAI IR IŠIMTYS YRA TAIKOMI JŪSŲ JURISDIKCIJOS GALIOJANČIŲ ĮSTATYMŲ LEISTINA APIMTIMI. KAI KURIOSE VALSTYBĖSE ŠIS ATSAKOMYBĖS APRIBOJIMAS GALI NEGALIOTI. GALITE TURĖTI TEISIŲ, KURIŲ NEGALIMA ATSISAKYTI PAGAL VARTOTOJŲ APSAUGOS IR KITUS ĮSTATYMUS. „ADOBE“ NESIEKIA APRIBOTI JŪSŲ GARANTIJOS ARBA TEISINIŲ GYNYBOS PRIEMONIŲ DAUGIAU NEI LEIDŽIA ĮSTATYMAS. JURISDIKCIJOS PAREIŠKIMAI PATEIKTI 16 SKYRIUJE.

9. Eksporto taisyklės.

Jūs įsipareigojate neišsiųsti, neperleisti ir neišvežti į jokią kitą šalį Programinės įrangos ir nenaudoti jos tokiu būdu, kuris draudžiamas pagal Jungtinių Valstijų eksporto administravimo įstatymą (United States Export Administration Act) ar kitus eksportui taikomus įstatymus, apribojimus ir taisykles (Eksporto įstatymai). Be to, jeigu pagal Eksporto įstatymus Programinė įranga laikoma preke, kurios eksportui taikoma kontrolė, jūs pareiškiate ir garantuojate, kad nesate iš valstybės, kuriai taikomas embargas ar kitokie apribojimai (įskaitant, be apribojimų, Iraną, Siriją, Sudaną, Kubą ir Šiaurės Korėją) ir kad pagal Eksporto įstatymus jums nėra kitaip draudžiama gauti Programinę įrangą. Visos Programinės įrangos naudojimo teisės yra suteikiamos su sąlyga, kad jos bus atimtos, jeigu nesilaikysite šios Sutarties sąlygų.

10. Taikoma teisė.

Jei esate vartotojas, naudojantis Programinę įrangą asmeniniais, su verslu nesusijusiais tikslais, šiai sutarčiai bus taikomi tos šalies įstatymai, kurioje pirkote Programinės įrangos licenciją. Jei nesate toks vartotojas, jūs sutinkate, kad ši sutartis bus sudaryta ir reglamentuojama pagal atitinkamus galiojančius įstatymus: (a) Kalifornijos valstijoje, jeigu Programinės įrangos licenciją gavote būdami Jungtinėse Amerikos Valstijose, Kanadoje ar Meksikoje, arba (b) Japonijoje, jeigu Programinės įrangos licenciją gavote būdami Japonijoje, Kinijoje, Korėjoje arba kitoje Pietryčių Azijos šalyje, kur visų oficialių kalbų rašmenys yra arba ideografiniai (pvz., hanzi, kandži, arba handža), arba / ir panašūs pagal savo sandarą, pvz., hangul arba kana; arba (c) Anglijoje, jeigu Programinės įrangos licenciją gavote būdami kurioje nors, pirmiau nepaminėtoje jurisdikcijoje. Atitinkami Kalifornijos valstijos Santa Klara apygardos teismai, kai taikoma Kalifornijos teisė; Tokijo apygardos teismas Japonijoje, kai taikoma Japonijos teisė; ar kompetentingi Londono (Anglija) teismai kai taikoma Anglijos teisė, turi neišimtinę jurisdikciją nagrinėti visus su šia Sutartimi susijusius ginčus. Šiai Sutarčiai netaikomos jokios kitos tarptautinės privatinės teisės taisyklės dėl jurisdikcijos ir Jungtinių Tautų konvencija dėl tarptautinio prekių pirkimo-pardavimo sutarčių, kurią taikyti aiškiai atsisakoma.

11. Bendrosios nuostatos.

Jeigu kuri nors šios Sutarties dalis pasirodytų esanti negaliojanti arba neįgyvendinama, tai neturės įtakos likusiai Sutarties daliai, kuri liks galiojanti ir įgyvendinama pagal jos sąlygas. Šį susitarimą galima keisti tik raštu, patvirtinus įgalioto „Adobe“ pareigūno. Ši Sutartis sudaro visą „Adobe“ ir jūsų susitarimą dėl Programinės įrangos ir pakeičia visus ankstesnius, su Programine įranga susijusius, pareiškimus, aptarimus, supratimus, bendravimus ar reklamą.

12. Pastaba JAV vyriausybiniams galutiniams vartotojams.

JAV vyriausybinių galutinių vartotojų atžvilgiu „Adobe“ įsipareigoja laikytis visų taikytinų lygių galimybių įstatymų, įskaitant, jeigu reikia, Vykdomojo įsako (Executive Order) 11246, su visais jo pakeitimais, 1974 m. Įstatymo dėl pagalbos Vietnamo karo veteranams (Vietnam Era Veterans Readjustment Assistance Act) 402 dalies (38 USC 4212), ir 1973 Reabilitacijos įstatymo (Rehabilitation Act) 503 dalies, su visais pakeitimais, nuostatų bei 41 CFR nuo 60-1 iki 60-60 dalies, 60-250, ir 60-741 dalių taisyklių. Šioje Sutartyje bus pateikiamos nuorodos į lygių galimybių priimant į darbą straipsnį (affirmative action clause) ir į reikalavimus, minėtus prieš šį sakinį esančiame sakinyje.

13. Laikymasis licencijų sąlygų.

Jeigu esate verslo įmonė, bendrovė ar organizacija, jūs įsipareigojate ne daugiau kaip vieną kartą per metus „Adobe“ arba jos įgaliotam atstovui pranešus prieš dešimt dienų, leisti patikrinti savo įrašus, sistemas ir įrangą, norint patvirtinti, kad bet kurią ir visą „Adobe“ programinę įranga naudojote pagal „Adobe“ jums išduotą galiojančią licenciją. Jei patvirtinus nustatoma, kad šia įranga naudojotės ne pagal galiojančią licenciją, privalote ją gauti nedelsiant ir įranga naudotis pagal licenciją.

14. Interneto prisijungimas ir privatumas.

14.1 Automatinis prisijungimas prie interneto. Programinė įranga gali priversti kompiuterį automatiškai prisijungti prie interneto ir bendrauti su „Adobe“ tinklalapiu tikslais, tarp kurių gali būti ir papildomos informacijos, funkcijų ir veikimo pateikimas jums. Jei 14.2 - 14.6 skyriuose nenurodyta kitaip, visiems automatiniams Programinės įrangos prisijungimams prie interneto taikomos šios sąlygos:

14.1.1 Programinei įrangai automatiškai jungiantis prie interneto, su jūsų esamu interneto prisijungimu susietas interneto protokolo adresas („IP adresas“) automatiškai nusiunčiamas „Adobe“ tinklalapiui;

14.1.2 Kai programinė įranga automatiškai jungiasi prie interneto, nepersiunčiama jokia informacija, galinti padėti jus identifikuoti asmeniškai, išskyrus tai, kad IP adresai kai kuriose jurisdikcijose gali būti laikomi asmeniškai identifikuoti padedančia informacija ir

14.1.3 Kai programinė įranga prisijungia prie interneto ir bendrauja su „Adobe“ tinklalapiu, bus taikoma „Adobe“ tinklalapio politika (http://www.adobe.com/go/privacy_lt). Be to, jei tuo metu jums nepateikiami atskiri naudojimo terminai, bus taikomi „Adobe.com“ naudojimo terminai (http://www.adobe.com/go/copyright_lt). Atkreipkite dėmesį, kad „Adobe“ privatumo politika leidžia sekti apsilankymus tinklalapyje ir joje yra tema apie sekimą bei slapukų, tinklo signalų ir panašių įrenginių naudojimą.

14.2 PDF failų naudojimas. Kai naudojate programinę įrangą PDF failui, kurio registracijos „Adobe PDF paslaugos reklama“ metu leidote rodyti reklamą, atidaryti, jūsų kompiuteris gali prisijungti prie „Adobe“, reklamuotojo ar trečiojo asmens valdomo tinklapio. Be IP adreso siuntimo, tinklapį talpinanti šalis gali šia technologija pasinaudoti reklamai ar kitokiai atidarytame faile ar greta jo esančiai elektroninei medžiagai siųsti (arba siųsti). Tinklapio operatorius taip pat gali naudoti „JavaScript“, tinklapio indikatorius (taip pat žinomus kaip operacijų žymes ar vieno pikselio gif failus) ir kitas technologijas padidinti ir išmatuoti reklamos efektyvumą bei reklamos turinį pritaikyti asmeniniams poreikiams. „Adobe“ neturi teisės naudotis ar valdyti trečiųjų asmenų naudojamų funkcijų, o trečiųjų asmenų tinklapiuose taikomai informacijos naudojimo tvarkai „Adobe“ privatumo taisyklės netaikomos.

14.3 Atnaujinimas. Kompiuteris dėl programinės įrangos gali automatiškai prisijungti prie interneto ir ieškoti galimų atnaujinimų automatiškai parsisiųsti ir įkrauti į jūs kompiuterio atmintį bei pranešti „Adobe“, kad programinė įranga įdiegta sėkmingai. Daugiau informacijos apie numatytų atnaujinimo pasirinkčių keitimą ieškokite Dokumentuose.

14.4 „Adobe“ internetinių paslaugų naudojimas. Programinė įranga gali priversti Kompiuterį automatiškai prisijungti prie interneto, kad jums palengvintų priėjimą prie turinio ir paslaugų, jums teikiamų „Adobe“ kaip aprašyta 16.5 skyriuje. Be to, Programinė įranga gali automatiškai atnaujinti iš tų serverių parsisiunčiamą medžiagą, kad iškart pasiūlytu jas jums, net jei esate neprisijungę prie interneto. Daugiau informacijos apie numatytų atnaujinimo pasirinkčių keitimą ieškokite Dokumentuose.

14.5 Skaitmeniniai sertifikatai. Programinė įranga naudoja skaitmeninius sertifikatus parsisiųstiems failams (pavyzdžiui, programoms ir turiniui) bei jų leidėjams atpažinti. Pavyzdžiui, „Adobe AIR“ naudoja skaitmeninį sertifikatą padėti jums identifikuoti „Adobe AIR“ programų leidėjus, kiti „Adobe Acrobat“ šeimos gaminiai naudoja skaitmeninius sertifikatus pasirašyti ir patvirtinti PDF dokumentų parašus bei patvirtinti sertifikuotus PDF dokumentus. Jūsų kompiuteris gali prisijungti prie interneto skaitmeninio sertifikavimo tvirtinimo metu.

14.6 Pasirinkčių valdymas (Settings Manager). Programinėje įrangoje gali būti „Flash Player“. Dėl „Flash Player“ tam tikros vartotojų parinktys jūsų Kompiuteryje gali kauptis kaip lokalus bendrai naudojamas objektas. Šios nuostatos nėra susijusios su jumis, bet leidžia jums konfigūruoti „Flash Player“ parinktis. Daugiau informacijos apie lokalius bendrai naudojamus objektus savo kompiuteryje galite rasti internete adresu http://www.adobe.com/go/flashplayer_security_lt, ir daugiau informacijos apie pasirinkčių valdymą - adresu http://www.adobe.com/go/settingsmanager_lt.

15. „Peer to Peer“ bendravimas.

Programinė įranga gali naudotis jūsų interneto ryšiu arba vietiniu tinklu automatiškai prisijungti prie kitos „Adobe“ programinės įrangos ir, taip darydama, vietiniame tinkle gali nurodyti, jog yra pasiruošusi bendrauti su kita „Adobe“ programine įranga. Šios jungtys gali persiųsti jūsų prisijungimo IP adresus vietiniam tinklui, tačiau jokia asmeniškai identifikuojama informacija per tokius tinklo susijungimus niekada nėra persiunčiama (išskyrus tai, kad kai kuriose jurisdikcijose IP adresas gali būti laikomas iš dalies asmeniškai identifikuojama informacija). Daugiau informacijos apie numatytų pasirinkčių keitimą ieškokite Dokumentuose.

16. Specifinės sąlygos ir išimtys.

Šioje dalyje pateikiamos atskiriems Programinės įrangos produktams ir sudėtinėms dalims taikytinos specifinės sąlygos bei kai kurios išimtys iš aukščiau nurodytų sąlygų. Jeigu kuri nors šios dalies nuostata prieštarauja kitoms šios Sutarties sąlygoms, laikoma, kad ji pakeičia tas sąlygas.

16.1 Apribojimas, Europos Sąjungos sąlygos.

16.1.1 Ši Sutartis neapribos nė vienos Sutarties šalies, kuri veikia kaip vartotoja, įstatymų nustatytų teisių. Pavyzdžiui, Naujosios Zelandijos vartotojų atžvilgiu, kurie Programinę įrangą įsigyja asmeniniam, šeimos naudojimui, ar naudojimuisi namuose (ne darbo tikslais), šiai Sutarčiai taikomas Vartotojų teisių apsaugos įstatymas (Consumer Guarantees Act).

16.1.2 Jei įsigijote Programinę įrangą Europos Sąjungoje (ES), paprastai gyvenate ES ir esate vartotojas (t. y. naudojate Programinę įrangą asmeniniais, ne su verslu susijusiais tikslais), 6 skyrius jūsų pirkiniui ir Programinės įrangos naudojimui negalioja. Vietoje to, „Adobe“ garantuoja, kad 2 metus nuo įsigijimo dienos Programinė įranga funkcionuos tinkamai, kaip nurodyta Dokumentacijoje („sutartos funkcijos“), esant rekomenduojamai kompiuterio aparatinės įrangos sąrankai. Netgi menkiausi nukrypimai nuo sutartų funkcijų nesuteiks jokių garantinių teisių. ŠI GARANTIJA NETAIKOMA PROGRAMINEI ĮRANGAI, KURIĄ KETINATE NAUDOTI BANDOMUOJU LAIKOTARPIU PRIEŠ IŠLEIDIMĄ, PRADINIAM PAKETUI, PRODUKTO PAVYZDŽIUI ARBA ŠRIFTŲ PROGRAMINEI ĮRANGAI, PAVERSTAI Į KITUS FORMATUS ARBA JEI PROGRAMINĖ ĮRANGA NEVEIKIA DĖL JŪSŲ ATLIKTŲ PAKEITIMŲ. Norėdami pareikšti pretenzijas į garantiją, per šį 2 metų laikotarpį turite pranešti „Adobe“ klientų aptarnavimo skyriui, pateikdami Programinės įsigijimą patvirtinančią informaciją. „Adobe“ su jumis patikrins, ar Programinėje įrangoje yra defektas arba informuos, kad klaida atsirado dėl netinkamo Programinės įrangos įdiegimo (tokiu atveju „Adobe“ jums padės). Jei Programinėje įrangoje yra defektas, galite prašyti „Adobe“ arba grąžinti pinigus, arba pateikti pataisytą / pakeistą Programinės Įrangos kopiją. Prašydami turite pateikti įsigijimą įrodančią informaciją. Jei jūsų garantijos prašymas pagrįstas, „Adobe“ patenkins jūsų reikalavimą gauti pakeistą / pataisytą Programinės įrangos kopiją nebent „Adobe“ taip daryti būtų neprotinga, tokiu atveju „Adobe“ grąžins jums pinigus. Dėl informacijos apie garantiją susisiekite su „Adobe“ klientų aptarnavimo skyriumi.

Atkreipkite dėmesį, kad 8 dalies (Atsakomybės ribojimai) sąlygos ir toliau ubs taikomos bet kokiems jūsų su Programinės įrangos naudojimu susijusiems skundams dėl pažeidimų. Be to, „Adobe“ bus atsakinga už galimą tiesioginę žalą, jei „Adobe“ nesilaikys šio susitarimo. Patariame imtis visų galimų priemonių žalos sumažinimui ir išvengimui, ypač rekomenduojame pasidaryti atsargines Programinės įrangos ir kompiuteryje esančių duomenų kopijas.

Ši sutartis ir ypač 16.1.2 skyrius skirti aprašyti jūsų teises (įskaitant įstatymo suteiktas teises), jei kiltų problemų dėl Programinės įrangos naudojimo. Jei įstatymas jums suteikia didesnes teises, nei ši sutartis, galios jūsų įstatymo suteiktos teisės.

16.2 Papildomos sąlygos išankstinei Programinės įrangos versijai (Pre-release Software). Jeigu Programinė įranga yra išankstinė, neskirta komerciniam platinimui, arba beta programinė įranga (Išankstinė programinė įranga), tuomet ši dalis yra taikytina. Išankstinė programinė įranga yra preliminari versija, kuri nėra galutinis „Adobe“ produktas, todėl joje gali būti defektų, klaidų ir kitų trūkumų, dėl kurių gali sutrikti visos sistemos darbas, atsirasti kitokių sutrikimų, arba gali būti prarasti duomenys. „Adobe“ gali niekada neplatinti Išankstinės programinės įrangos. Jeigu pagal atskirą rašytinę sutartį, tokią kaip „Adobe Systems Incorporated Serial Agreement for Unreleased Products“, jums bus suteikta Išankstinė programinė įranga, ši įranga turės būti naudojama taip, kaip bus nustatyta toje sutartyje. „Adobe“ pareikalavus arba pradėjus šios Programinės įrangos komercinį platinimą, jūs turėsite grąžinti arba sunaikinti visus Išankstinės programinės įrangos egzempliorius. VISA RIZIKA, SUSIJUSI SU IŠANKSTINĖS PROGRAMINĖS ĮRANGOS NAUDOJIMU, TENKA TIK JUMS. SKAITYKITE IŠANKSTINEI PROGRAMINEI ĮRANGAI SKIRTAS 7 IR 8 DALIS - GARANTINIŲ ĮSIPAREIGOJIMŲ APRIBOJIMAS IR ATSAKOMYBĖS APRIBOJIMAS.

16.3 Mokyti skirta programinė įranga (Educational Software Product). Jeigu Programinė įranga skirta mokyti (sukurta ir platinama tik švietimo įstaigoms), jūs turite teisę ja naudotis tik tokiu atveju, kai savo jurisdikcijoje esate pripažintas kaip švietimo įstaiga. Norėdami įsitikinti, ar atitinkate šiuos kriterijus, ieškokite jų internete adresu http://www.adobe.com/go/edu_purchasing_lt. Norėdami sužinoti, kas jūsų regione yra „Adobe“ įgaliotas mokymui skirtų programų platintojas, apsilankykite http://www.adobe.com/go/store_lt.

16.4 Šrifto programinė įranga. Jeigu Programinės įrangos sudėtyje yra šrifto programinė įranga,

16.4.1 Šrifto programinę įrangą galite naudoti Kompiuteriuose kartu su Programine įranga, kaip aprašyta 2 dalyje, ir įdiegti ją į bet kurį su Kompiuteriu (Kompiuteriais) sujungtą išvesties įrenginį (įrenginius).

16.4.2 Jeigu Leistinas Kompiuterių kiekis yra ne didesnis nei penki, galite parsisiųsti ir įdiegti šrifto programinę įrangą į vieno išvesties įrenginio, sujungto su bent vienu Kompiuteriu, atmintį (standųjį diską arba operatyvinę atmintį (RAM)), kad ji jame reziduotų. Jeigu leistinas Kompiuterių kiekis yra didesnis - galima įkrauti po vieną kopiją į kitą išvesties įrenginį, kiekvienam Leistinų Kompiuterių kiekio penketui.

16.4.3 Jūs turite teisę nusinešti savo konkrečiame faile naudotus šriftus į spausdinimo paslaugas teikiančią tarnybą ar paslaugų biurą, kuris naudos tuos šriftus tvarkydamas jūsų failą, tik tuo atveju jeigu ši tarnyba ar biuras turi galiojančią licenciją naudoti tą konkrečią šriftų programinę įrangą.

16.4.4 Jūs turite teisę konvertuoti į kitą formatą ir įdiegti šriftų programinę įrangą naudojimui kitoje aplinkoje, tik laikydamiesi šių sąlygų: Kompiuteris, kuriame bus naudojama ar į kurį įdiegiama konvertuota šriftų programinė įranga, įeina į Leistiną kiekį Kompiuterių; konvertuota šriftų programinė įranga naudojama laikantis šios Sutarties sąlygų; konvertuota programinė įranga naudojama Vidaus tinkle tik jūsų įprastinėje veikloje arba asmeniniais tikslais, ir jos negalima platinti arba perleisti jokiam kitam tikslui, išskyrus pagal šios Sutarties 4.6 dalies nuostatas.

16.4.5 Jūs turite teisę įterpti šriftų programinės įrangos kopijas į savo elektroninius dokumentus, kad galėtumėte juos išspausdinti ir apžiūrėti. Jūs taip pat papildomai galite ją įterpti savo elektroninių dokumentų redagavimui, jeigu ši įterpiama šriftų programinė įranga „Adobe“ tinklalapyje http://www.adobe.com/go/embedding_eula_lt yra pažymėta kaip „Leistina įterpti redagavimui“ (licensed for editable embedding). Pagal šią licenciją nesuteikiamos jokios kitos įterpimo teisės.

16.5 Paslaugos elektroninėje erdvėje (Online Services).

16.5.1 Teikiamos „Adobe“. Programinė įranga palengvina jūsų priėjimą prie turinio ir įvairiausių paslaugų, kurios teikiamos „Adobe“ ir (arba) jos filialų tinklalapiuose („Adobe Online Servines“). Į šiuos „Adobe Online Services“ pavyzdžius įeina, be apribojimų: „Resource Central“, „kuler“, „Acrobat.com“, „Bridge Home“, „Search for Help“, „Device Central“ ir gaminių „Welcome Screens“. Kai kuriais atvejais „Adobe Online Services“ gali pasirodyti kaip Programinės įrangos funkcija arba išplėtimas, net jei ji teikiama tinklalapyje. Kai kuriais atvejais norint naudotis arba gauti „Adobe Online Services“ gali reikėti atskiro prisiregistravimo arba kitokio mokesčio ir (arba) atskiro jūsų sutikimo su papildomais naudojimo terminais. „Adobe Online Services“ gali būti siūloma ne visomis kalbomis arba ne visų šalių gyventojams ir „Adobe“ bet kuriuo metu dėl bet kokios priežasties keisti arba nutraukti „Adobe Online Service“ tiekimą. „Adobe“ taip pat pasilieka teisę pradėti imti mokestį už „Adobe Online Services“, kurios anksčiau buvo siūlomos nemokamai. Kadangi „Adobe Online Services“ priklauso nuo automatinio prisijungimo prie interneto, perskaitykite 14 skyrių, kuriame pateikiama svarbi informacija apie prisijungimą prie interneto ir jūsų privatumą. Kaip teigiama 14 skyriuje, kai Programinė įranga jungiasi prie „Adobe Online Service“, jūsų naudojimąsi „Adobe Online Service“ reglamentuoja „Adobe“ privatumo politika (http://www.adobe.com/go/privacy_lt), „Adobe.com“ naudojimosi terminai (http://www.adobe.com/go/copyright_lt) ir papildomi tuo metu pateikiami naudojimosi terminai.

16.5.2 Teikiamos trečiųjų šalių. Programinė įranga gali palengvinti prisijungimą prie trečiųjų šalių tinklalapių, kurios siūlo prekes, informaciją, programinę įrangą bei paslaugas („Trečiųjų šalių interneto paslaugos“). Į šiuos „Trečiųjų šalių interneto paslaugų“ pavyzdžius įeina, be apribojimų: „Kodak Easy Share Gallery“ paslauga ir „Adobe Media Player Catalog“ turinys. Jūsų priėjimas ir naudojimasis „Trečiųjų šalių interneto paslaugomis“ reglamentuojamas terminais, sąlygomis, atsakomybės atsisakymu ir perspėjimais, esančiais tame arba su „Trečiųjų šalių internetinėmis paslaugomis“ susijusiame tinklalapyje. „Adobe“ turi teisę bet kuriuo metu ir dėl bet kurios priežasties pakeisti arba uždrausti galimybę naudotis bet kuria trečiųjų šalių teikiama paslauga. „Adobe“ nevaldo, neremia ir neprisiima atsakomybės už trečiųjų šalių interneto paslaugas. Bet kurie jūsų ir trečio asmens sandoriai, susiję su trečiųjų šalių internetinėmis paslaugomis, įskaitant tų šalių privatumo politiką bei jūsų asmeninės informacijos naudojimą, prekių ir paslaugų pristatymą ir teikimą ir mokėjimą už jas, bei visus kitus terminus, sąlygas, garantijas ar pareiškimus, susijusius su šiais sandoriais, yra tik jūsų ir to trečio asmens reikalas. „Trečiosios šalies interneto paslaugos“ gali būti siūloma ne visomis kalbomis arba ne visų šalių gyventojams ir „Adobe“ bet kuriuo metu dėl bet kokios priežasties keisti arba nutraukti „Trečiųjų šalių interneto paslaugų“ tiekimą.

16.5.3 IŠSKYRUS ATSKIROJE SUTARTYJE „ADOBE“, JOS FILIALŲ ARBA TREČIO ASMENS SUDARYTĄ SUSITARIMĄ, VISA „ADOBE“ IR TREČIŲJŲ ŠALIŲ INTERNETINIŲ PASLAUGŲ NAUDOJIMO RIZIKA PAGAL GARANTIJĄ IR ATSAKOMYBĖS APRIBOJIMĄ, KAIP NUMATYTA 7 IR 8 DALYSE, TENKA TIK JUMS.

16.6 Vaizdavimo procesorius „After Effects“. Jeigu Programinės įrangos sudėtyje yra pilna „Adobe After Effects“ versija, tuomet jūs galite į savo Vidaus tinklo Kompiuterius, tarp kurių yra bent vienas, kuriame įdiegta „Adobe After Effects“ pilna versija, įdiegti neribotą kiekį vaizdavimo procesorių. Terminas „vaizdavimo procesorius“ (Render Engine) reiškia įdiegiamą Programinės įrangos dalį, kuri leidžia perteikti „After Effects“ projektus, tačiau negali būti naudojama kurti ar modifikuoti projektus, ir į kurios sudėtį neįeina visa vartotojo sąsaja „After Effects“.

16.7 Programinė įranga „Version Cue“ (Version Cue Software). Jeigu Programinės įrangos sudėtyje yra „Adobe Creative Suite“ programa ir „Version Cue“ programa, tuomet vietoje to, kad kartu su kitomis Programinės įrangos sudėtinėmis dalimis būtų įdiegta ir naudojama tik viena „Version Cue Server“ komponento kopija, kaip leidžiama 2.1 dalyje, galite įdiegti „Version Cue Server“ komponentą į vieną failų serverį savo Vidaus tinkle, kuriuo gali naudotis jame esantys kompiuteriai, jei šiame tinkle yra bent vienas Kompiuteris su įdiegta „Adobe Creative Suite“ programine įranga. Be to, jei teikiate kūrybines paslaugas, galite leisti „Version Cue Server“ naudotis Vidaus tinklui nepriklausantiems klientams, atitinkantiems visus šiuos kriterijus:

(1) Galite leisti ja naudotis tik klientams, kuriems teikiate daugiau kūrybinių paslaugų, pvz., reklamos, viešųjų ryšių, grafinio dizaino ir pan. srityje;

(2) Galite leisti ja naudotis tik tam, kad jūsų klientai patys galėtų dalyvauti, bendradarbiauti ir prisidėti prie kūrybinių projektų, kuriuose dalyvaujate jūs;

(3) Teisę naudotis „Version Cue Server“ privalote suteikti neatlygintinai;

(4) Galite leisti naudotis „Version Cue Server“ tik konkrečiais šios Sutarties sąlygose nurodytais arba kitais tikslais, nepriklausomais nuo jūsų teikiamų kūrybinių paslaugų, pvz., kliento projektų valdymo;

(5) Jūsų klientai neturi teisės perkelti į atmintį „Version Cue Server“ kopijų;

(6) Laikotės visų šios sutarties sąlygų.

Kitoks tinklo naudojimas, įskaitant, bet neapsiribojant, Programinės įrangos naudojimą internete veikiančioms darbo grupėms ar viešai teikiamoms paslaugoms, yra draudžiamas.

16.8 „Adobe Drive Client“ programinė įranga. Jei Programinėje įrangoje yra „Adobe Creative Suite“ programinė įranga ir „Adobe Drive client“ programinė įranga, tuomet, su sąlyga, kad įsigijote galiojantį serijos numerį „Adobe Drive client“ programinei įrangai, užuot įdiegę ir naudoję vieną „Adobe Drive client“ kopiją su Programinės įrangos komponentais galite įdiegti „Adobe Drive client“ programinę įrangą keliuose savo tinklo kompiuteriuose.

16.9 Skaitmeniniai sertifikatai.

16.9.1 Naudojimas. Skaitmeninį pažymėjimą išduoda trečiojo asmens sertifikavimo agentūra, įskaitant „Adobe“ sertifikuotų dokumentų paslaugų (CDS) pardavėjų sąrašą, apie kurį galite sužinoti internete adresu http://www.adobe.com/go/partners_cds_lt („Certificate Authorities“) arba galite sudaryti savarankiškai.

16.9.2 Terminai ir sąlygos. Jūs ir sertifikavimo agentūra atsakote už skaitmeninio sertifikato pirkimą, naudojimą ir pasikliovimą juo. Prieš pasinaudodami kuriuo nors sertifikuotu dokumentu, skaitmeninėmis paslaugomis ar sertifikavimo agentūros paslaugomis, turėtumėte susipažinti su taikytinomis sąlygomis, kuriomis atitinkama sertifikavimo agentūra teikia paslaugas, tai pat abonento sutartimi, sutartimis su laiduojančia šalimi (relying party agreements), sertifikatų taisyklėmis (certificate policies) ir praktikos sąlygomis (practice statements). Nuorodų dėl informacijos apie „Adobe“ CDS pardavėjus ieškokite adresu http://www.adobe.com/go/partners_cds_lt.

16.9.3 Patvirtinimas. Jūs sutinkate, kad (a) skaitmeninis sertifikatas prieš tvirtinant galėjo būti panaikintas, o skaitmeninis parašas ar sertifikatas atrodys galiojantis, nors iš tiesų bus negaliojantis; (b) skaitmeninio sertifikato apsauga ar tikrumas gali būti pažeisti dokumentą pasirašančio asmens, atitinkamos sertifikavimo agentūros ar kurio nors trečiojo asmens veiksmais ar neveikimu, ir (c) sertifikatą galite sudaryti savarankiškai, kai jis nėra išduotas sertifikavimo agentūros. JŪS IŠIMTINAI ATSAKOTE UŽ SPRENDIMĄ PASIKLIAUTI SERTIFIKATU. IŠSKYRUS ATVEJUS, KAI SERTIFIKAVIMO AGENTŪRA JUMS SUTEIKIA ATSKIRĄ RAŠYTINĘ GARANTIJĄ, SKAITMENINIO SERTIFIKATO NAUDOJIMO RIZIKA TENKA TIK JUMS.

16.9.4 Trečioji šalis - naudos gavėja. Jūs sutinkate, kad sertifikavimo agentūra, kuria pasikliaujate, yra šios sutarties trečioji šalis - naudos gavėja, turinti teisę reikalauti vykdyti šią sutartį savo vardu tokiu pat būdu kaip ir „Adobe“.

16.9.5 Indemnitetas. Jūs sutinkate, kad „Adobe“ ir visos sertifikavimo agentūros (išskyrus kaip aiškiai numatyta sertifikavimo agentūros sąlygose) neprisiima jokios atsakomybės dėl jokių prievolių, nuostolių, veiksmų, žalos ar reikalavimų (įskaitant visas protingas išlaidas, sąnaudas ir teisininkų honorarus), kurie atsiranda ar susiję su šios agentūros paslaugų naudojimu ar pasitikėjimu jomis, įskaitant, be apribojimų (a) naudojimąsi baigusiu galioti arba panaikintu sertifikatu; (b) neteisingą sertifikato patvirtinimą; (c) sertifikato naudojimą kitokiu būdu, negu leidžiama pagal sąlygų, šios Sutarties ir galiojančių įstatymų nuostatas; (d) nesugebėjimą pagal aplinkybes priimti protingą sprendimą Paslaugų teikėjo paslaugų ar sertifikatų atžvilgiu; arba (e) kurių nors, taikytinose su paslaugomis susijusiose sąlygose nustatytų, įsipareigojimų nevykdymo.

16.10 Funkcija „Acrobat Pro“ ir „Acrobat Pro Extended“.

16.10.1 Apibrėžimai.

16.10.1.1 Platinti (Deploy) reiškia pristatyti arba kitaip tiesiogiai ar netiesiogiai kokiu nors būdu suteikti Išplėstinį dokumentą vienam ar daugiau gavėjų.

16.10.1.2 Išplėstinis dokumentas (Extended Document) reiškia PDF (Portable Document Format) formato failą, tvarkomą Programine įranga „Acrobat Pro“ arba „Acrobat Pro Extended“ taip, kad jį būtų galima vartotojo nuožiūra įrašyti į atmintį pagal užpildytas PDF formas.

16.10.2 Jeigu į Programinės įrangos sudėtį įeina „Acrobat Pro“ arba „Acrobat Pro Extended“, joje taip pat yra ir įjungimo technologija, kuri leidžia įjungti PDF dokumentus su papildomomis funkcijomis pasinaudojus Programinėje įrangoje esančiais skaitmeniniais kodais (Raktas) (Key). Jūs įsipareigojate nebandyti pasiekti Raktą, jo nekontroliuoti, neišjungti, neperkelti, nenaudoti ir neplatinti jokiais tikslais.

16.10.3 Atskiro Išplėstinio dokumento atžvilgiu jūs tik turite teisę arba (a) Išplatinti šį Išplėstinį dokumentą neribotam kiekiui skirtingų gavėjų, su sąlyga, kad informacija iš šio Išplėstinio dokumento ar kompiuterinio pareiškimo, kuriame yra užpildytų laukelių formų, jūs imsite ne daugiau kaip penkis šimtus (500) kartų; arba (b) Išplatinti tokį Išplėstinį dokumentą ne daugiau kaip penkiems šimtams (500) skirtingų gavėjų, neribojant jūsų informacijos ėmimo kartų iš tokio Išplėstinio dokumento, kurį gavėjai jums grąžina užpildytą. Nepaisant kitokių šios Sutarties nuostatų, gautos papildomos „Acrobat Pro“ ar „Acrobat Pro Extended“ naudojimo licencijos nesumažina aukščiau minėtų apribojimų apimties (t. y., tie apribojimai yra galutiniai, nesvarbu, kiek „Acrobat Pro“ ar „Acrobat Pro Extended“ licencijų jūs įsigysite).

16.11 „Acrobat Pro Extended Capture Utility“. Jeigu Programinės įrangos sudėtyje yra „Acrobat Pro Extended Capture Utility“, tuomet papildomai prie Programinės įrangos, leistinos pagal 2 dalį, jūs turite teisę įdiegti šią „Acrobat Pro Extended Capture Utility“ atskirai, į vieną kompiuterį „Unix“.

16.12 „FlashPaper Printer“. Nepaisant priešingų šios Sutarties nuostatų, jūs neturite teisės: (a) įdiegti „FlashPaper Printer“ programinės įrangos į serverį, kuriuo naudojasi daug vartotojų, arba (b) modifikuoti ar pakeisti „FlashPaper Printer“ peržiūros vartotojo sąsajos, kurioje matomi „FlashPaper“ dokumentai.

16.13 „Flash Player Projectors“ ir „Runtime“. Jūsų teisės naudoti „Flash“ grotuvą, projektorių, atskirą grotuvą, priedėlį (plug-in), aplinką arba „ActiveX“ valdiklį, kuriuos gavote kartu su Programinės įrangos dalį arba kartu su ja, yra tik tokios, kurios nurodytos internete adresu http://www.adobe.com/go/flashplayer_usage_lt. Jeigu šioje Sutartyje šiuo klausimu nieko nėra nurodyta, jūs neturite teisės naudotis šia programine įranga arba ją platinti.

16.14 „Device Central“. Mobiliojo įrenginiai vaizdai, rodomi „Device Central“ yra tik simuliaciniams tikslams. Tikrieji mobilieji įrenginiai, kuriuos platina atitinkami mobiliųjų įrenginių gamintojai gali turėti arba neturėti „Adobe“ technologijos, naudojamos „Device Central“ simuliacijos kūrimui. Mobiliojo įrenginio vaizdai gali būti naudojami tik nekomerciniams, vystymo tikslams kartu su turiniu, gautu naudojantis Programine įranga ir negali būti naudojami jokiu kitu arba nelegaliu tikslu.

16.15 Programinė įranga „Contribute Publishing Servines“. Pagal galutiniam vartotojui skirtą programinės įrangos „Contribute Publishing Servines“ licencijos sutartį, pridedamą prie šios programinės įrangos, jūs neturite teisės prisijungti prie programinės įrangos „Contribute Publishing Servines“, jeigu nenuperkate prisijungimo licencijos kiekvienam asmeniui, kuris gali prisijungti prie šios programinės įrangos „Contribute Publishing Servines“, tačiau su sąlyga, kad bandomosios „Adobe Contribute“ programinės įrangos versijos gali būti įdiegtos ir prijungtos prie programinės įrangos „Contribute Publishing Servines“ pagal galutiniam vartotojui skirtą programinės įrangos „Contribute Publishing Servines“ licencijos sutartį.

16.16 „Adobe Presenter“. Jeigu Programinės įrangos sudėtyje yra „Adobe Presenter“, tuomet, jeigu įdiegsite arba naudosite „Adobe Acrobat Connect Add-in“, susijusią su naudojimusi Programine įranga, jūs įsipareigojate įdiegti naudojimui „Acrobat Connect Add-in“ tik į stalo kompiuterį, bet ne jokį kitą personalinio kompiuterio tipo produktą, įskaitant, be apribojimų, interneto ir kitus priedėlius, delninius kompiuterius bei konvergencinius įrenginius. Be to, ta Programinės įrangos dalis, kuri įterpiama į prezentaciją, informaciją, ar į kitą turinį, sukurtą ir sudarytą naudojantis „Adobe Presenter“ programine įranga (Adobe Presenter Run-Time), gali būti naudojama tik kartu su prezentacija, informacija ir turiniu, į kuriuos ji yra įterpta. Nenaudokite patys ir uždrauskite kitiems tokių prezentacijų, informacijos ar turinio licenciatams naudoti „Adobe Presenter Run-Time“ kitaip negu yra įterpta į prezentaciją, informaciją ar turinį. Be to, nemodifikuokite, nenaudokite reversinės inžinerijos, nenagrinėkite „Adobe Presenter Run-Time“ ir neleiskite to daryti kitiems prezentacijų, informacijos ar turinio licenciatams.

16.17 AVC PLATINIMAS. Ši pastaba taikoma programinei įrangai su AVC importo ir eksporto funkcinėmis galimybėmis: ŠIS PRODUKTAS PAGAL AVC PATENTŲ PORTFELIO LICENCIJĄ SKIRTAS VARTOTOJUI ASMENINIAM NE KOMERCINIAM NAUDOJIMUI (a) VAIZDUI PAGAL AVC STANDARTĄ (AVC VAIZDAS) KODUOTI IR/AR (b) AVC VAIZDUI, KURĮ UŽKODAVO VARTOTOJAS, VYKDANTIS ASMENINĘ NE KOMERCINĘ VEIKLĄ, IŠKODUOTI IR/AR KURIS GAUTAS IŠ VAIZDO TEIKĖJO, TURINČIO LICENCIJĄ TEIKTI AVC VAIZDĄ. NAUDOTI KITAIS BŪDAIS LICENCIJA NĖRA SUTEIKIAMA AR NUMANOMA. PAPILDOMOS INFORMACIJOS GALITE GAUTI IŠ MPEG LA, L.L.C. IEŠKOKITE ADRESU http://www.mpegla.com.

16.18 MPEG-2 PLATINIMAS. Ši pastaba taikoma programinei įrangai su MPEG-2 importo ir eksporto funkcinėmis galimybėmis: ŠIO PRODUKTO NAUDOJIMAS NE ASMENINIAIS VARTOTOJO TIKSLAIS PAGAL MPEG-2 STANDARTĄ, SKIRTĄ VAIZDO INFORMACIJAI, ĮEINANČIAI Į LAIKMENOS KOMPLEKTĄ, KODUOTI DRAUDŽIAMAS, NEGAVUS LICENCIJOS PAGAL TAIKYTINUS MPEG-2 PATENTŲ PORTFELIO PATENTŲ; ŠIĄ LICENCIJĄ GALIMA GAUTI IŠ MPEG LA, L.L.C. 250 STEELE STREET, SUITE 300 DENVER, KOLORADAS 80206.

16.19 „Flash Professional Edition“ / „Adobe Media Encoder“. Į kompiuterį, kuriame yra jūsų įdiegta ir naudojama programinė įranga „Flash Professional Editon“, jūs galite įdiegti ir naudoti programinę įrangą „Adobe Media Encoder“, teikiamą su „Flash Professional“ programinės įrangos kopija atskirame kompiuteryje, nei jūsų įdiegta ir naudojama „Flash Professional“ programinė įranga, su sąlyga, kad (a) toks diegimas bus naudojamas tik „Adobe Media Encoder“ ir naudojama tik tam turiniui, kurį jūs kuriate su programine įranga „Flash Professional“ ir (b) „Adobe Media Encoder“ nebus įdiegiama ar naudojama po to, kai nebebūsite pagrindinio kompiuterio, kuriame įdiegta programinė įranga „Flash Professional“, pagrindiniu naudotoju.

Jeigu jums kiltų klausimų, susijusių su šia Sutartimi, arba jeigu norite gauti kokios nors informacijos iš „Adobe“, prašome naudotis šiame produkte nurodytais adresais, kuriuose rasite jūsų jurisdikcijoje veikiančio „Adobe“ biuro kontaktinius duomenis.

„Adobe“, „Acrobat“, „Acrobat Connect“, „Acrobat AIR“, „Acrobat Connect“, „After Effects“, „Contribute“, „Creative Suite“, „Flash“, „FlashPaper“, „kuler“, „Shockwave“ ir „Version Cue“ yra arba įregistruoti prekės ženklai, arba JAV ir (arba) kitose valstybėse veikiančios „Adobe Systems Incorporated“ naudojami prekių ženklai. Visi kiti prekių ženklai priklauso jų atitinkamiems savininkams.

Gen_WWCombined-lt_LT-20080623_1026