ADOBE

Tarkvara litsentsileping

TEAVE KASUTAJALE: PALUN LUGEGE SEE LEPING TÄHELEPANELIKULT LÄBI. KOPEERIDES, INSTALLEERIDES VÕI KASUTADES KOGU TARKVARA VÕI SELLE MIS TAHES OSA, NÕUSTUTE KÄESOLEVA LEPINGU KÕIGI SÄTETE JA TINGIMUSTEGA, SEALHULGAS EELKÕIGE JÄRGMISTE SÄTETEGA: ÜLEANDMISPIIRANGUD PUNKTIS 4, GARANTIIPIIRANGUD PUNKTIDES 6 JA 7; VASTUTUSPIIRANGUD PUNKTIS 8; ÜHENDUVUSE JA PRIVAATSUSPIIRANGUD PUNKTIS 14 NING SPETSIIFILISED SÄTTED JA ERANDID PUNKTIS 16. TE NÕUSTUTE, ET KÄESOLEV LEPING ON SAMASUGUNE KUI MIS TAHES KIRJALIK LÄBIRÄÄKIMISTE TEEL KOOSTATUD LEPING, MILLE OLETE ALLKIRJASTANUD. KÄESOLEV LEPING ON TÄITMISELE PÖÖRATAV TEIE JA IGA JURIIDILISE ISIKU SUHTES, KES ON TARKVARA HANKINUD JA KELLE NIMEL SEDA KASUTATAKSE. NÄITEKS (KUI SEE ON KOHALDATAV) TEIE TÖÖANDJA SUHTES. KUI TE KÄESOLEVA LEPINGU TINGIMUSTEGA EI NÕUSTU, SIIS ÄRGE TARKVARA KASUTAGE. TARKVARA TAGASTAMISE JA OSTUSUMMA TAGASISAAMISE TINGIMUSED JA PIIRANGUD LEIATE AADRESSILT http://www.adobe.com/go/support_ee.

TEIL VÕIB OLLA SÕLMITUD OTSE ADOBE’IGA TEINE KIRJALIK LEPING (NT HULGILITSENTSILEPING), MIS TÄIENDAB KOGU KÄESOLEVAT LEPINGUT VÕI OSA SELLEST VÕI MUUDAB KOGU KÄESOLEVA LEPINGU VÕI OSA SELLEST KEHTETUKS.

KÕIK TARKVARA INTELLEKTUAALOMANDIÕIGUSED KUULUVAD ADOBE'ILE JA TEMA TARNIJATELE. TARKVARA LITSENTSITAKSE, MITTE EI MÜÜDA. ADOBE LUBAB TEIL TARKVARA KOPEERIDA, ALLA LAADIDA, INSTALLEERIDA JA KASUTADA VÕI MUUL VIISIL SELLE FUNKTSIOONIDEST VÕI INTELLEKTUAALSEST OMANDIST KASU SAADA ÜKSNES KÄESOLEVA LEPINGU TINGIMUSTEGA KOOSKÕLAS. MÕNEDE TARKVARAS SISALDUVATE VÕI SELLE KAUDU KASUTATAVATE ADOBE’I VÕI KOLMANDA ISIKU MATERJALIDE JA TEENUSTE KASUTAMISE KOHTA VÕIVAD KEHTIDA MUUD TINGIMUSED JA SÄTTED, MIS ON TAVALISELT VÄLJA TOODUD ERALDI LITSENTSILEPINGUS, KASUTUSTINGIMUSTES VÕI „READ ME“-FAILIS, MIS ASUB NIISUGUSTE MATERJALIDE JA TEENUSTE SEES VÕI LÄHEDUSES VÕI AADRESSIL http://www.adobe.com/go/thirdparty_ee.

TARKVARA VÕIB TEIE ARVUTI AUTOMAATSELT INTERNETIGA ÜHENDADA. LISATEABE SAAMISEKS VAADAKE PUNKTE 14 JA 16.

TARKVARA VÕIB HÕLMATA TOOTE AKTIVEERIMIS- JA MUUD TEHNOLOOGIAT, MIS ON ETTE NÄHTUD VOLITAMATA KASUTAMISE JA KOPEERIMISE TAKISTAMISEKS. NIISUGUNE TEHNOLOOGIA VÕIB TEIE ARVUTI AUTOMAATSELT INTERNETIGA ÜHENDADA VASTAVALT PUNKTIS 14 TOODUD KIRJELDUSELE. LISAKS VÕIB SEE TARKVARA PÄRAST INTERNETIGA ÜHENDAMIST EDASTADA TEIE SEERIANUMBRI ADOBE’ILE JA SEELÄBI TAKISTADA LUBAMATUT TARKVARA KASUTAMIST. LISATEAVET TOOTE AKTIVEERIMISE KOHTA SAATE AADRESSILT http://www.adobe.com/go/activation_ee.

1. Määratlused.

„Adobe“ tähendab Delaware’i äriühingut Adobe Systems Incorporated aadressiga 345 Park Avenue, San Jose, California 95110, kui käesolev leping on sõlmitud Ameerika Ühendriikides, Kanadas või Mehhikos viibimise ajal. Muul juhul tähendab see äriühingut Adobe Systems Software Ireland Limited aadressiga 4-6 Riverwalk, Citywest Business Campus, Saggart, Dublin 24, Iiri Vabariik.

„Adobe Run-Time(’id)“ tähendab Adobe AIR’i, Adobe Flash Player’it, Shockwave Player’it, Adobe Media Player’it või Authorware Player’it.

„Arvuti“ tähendab virtuaalset või füüsilist arvutiseadet, mis võtab andmeid vastu digitaalsel või sellele sarnasel kujul ja töötleb neid eesmärgiga saada käskude jada alusel spetsiifiline tulemus.

„Sisevõrk“ tähendab mingi äriühingu või muu niisuguse majandusüksuse privaatset kaitstud võrguressurssi, millele pääsevad ligi ainult oma töötajad ja üksikud töövõtjad (s.t ajutised töötajad). Sisevõrk ei sisalda Interneti ega ühegi muu üldsusele avatud võrgukogukonna (näiteks liikmelisuse või tellimise alusel toimivad rühmad, ühendused ja muud taolised organisatsioonid) osi.

„Väljundfail“ tähendab teie poolt Tarkvara abil loodud väljundfaili.

„Lubatud arv“ tähendab ühte (1), kui Adobe’i antud kehtivas litsentsis (nt hulgilitsentsis) ei ole teisiti sätestatud.

„Tarkvara“ tähendab (a) kõiki andmeid, mida käesolev leping sisaldab, muu hulgas, kuid mitte ainult, (i) Adobe’i või kolmandate isikute tarkvarafaile või muid arvutiandmeid; (ii) näidis- ja kataloogifotosid, -kujutisi, -helisid, -lõikepilte ja muid Adobe’i tarkvaraga komplektis tarnitavaid teoseid, mis ei ole hangitud Adobe’ilt ega mõnelt muult isikult eraldi teenuse kaudu (kui selles teenuses ei ole teisiti märgitud) („Sisufailid“); (iii) seotud selgitavaid kirjalikke materjale ja faile („Dokumentatsioon“); ja (iv) fonte; ning (b) mis tahes modifitseeritud versioone ja niisuguste andmete koopiaid, täiendeid, uuendusi ja lisasid, millega Adobe teid mis tahes ajal varustab, kui nende kohta ei kehti eraldi leping (kokku „Uuendused“).

2. Tarkvaralitsents.

Kui olete soetanud Tarkvara või vajaliku(d) seerianumbri(d) Adobe’ilt või ühelt tema volitatud litsentsisaajatest, annab Adobe teile lihtlitsentsi Tarkvara installeerimiseks ja kasutamiseks selleks ettenähtud ja Dokumentatsioonis kirjeldatud viisil, nagu edaspidi täpsemalt määratletud, ning niikauaks, kuni te täidate käesoleva lepingu tingimusi. Teatud toodete ja komponentide (sealhulgas, kuid mitte ainult, fonttarkvara, Acrobat, After Effects, Adobe Presenter, Contribute, Flash Player, Version Cue ja Adobe Run-Time’id) kasutamisega seotud spetsiifiliste sätete kohta vaadake lepingu punkti 16.

2.1 Üldkasutus. Te võite installeerida ühe Tarkvara koopia kuni Lubatud arvuni oma ühilduvatest Arvutitest ja seda seal kasutada, kui Tarkvara nõudmisel esitate kehtiva seerianumbri iga koopia kohta; ja

2.2 Levitamine serverist. Te võite kopeerida Tarkvara pildi oma Sisevõrgu failiserveri(te)le eesmärgiga Tarkvara sealt alla laadida ja installeerida seda sama Sisevõrgu Arvutitele vastavalt lepingu punktis 2.1 lubatule; ja

2.3 Serverikasutus. Te võite installeerida Tarkvara oma Sisevõrgu Arvuti failiserveri(te)le Tarkvara kasutamiseks üksnes käivitatuna üksikisiku poolt sama Sisevõrgu Arvutist vastavalt lepingu punktis 2.1 lubatule. Sellis(t)es Arvuti failiserveri(te)s Tarkvara kasutada tohtivate kasutajate koguarv (mitte samaaegsete kasutajate arv) ei tohi ületada Lubatud arvu.

Näiteks ei ole ülaltoodu alusel lubatud Tarkvara installeerida ega Tarkvarale juurde pääseda (ei vahetult ega käskude, andmete või juhiste kaudu) (i) teie Sisevõrku mitte kuuluvast Arvutist või teie Sisevõrku mitte kuuluvasse Arvutisse, (ii) veebis majutatavate töörühmade või üldsusele kättesaadavate teenuste võimaldamiseks, (iii) ühegi üksikisiku ega üksuse poolt Tarkvara kasutamise, allalaadimise, kopeerimise või muul viisil selle funktsioonidest kasu saamise eesmärgil, kui selle tegemiseks puudub Adobe’i litsents, (iv) rohkem kui Lubatud arvule kasutajatele ligipääsetava süsteemi, töövoo või teenuse komponendina või (v) operatsioonideks, mida ei käivita üksikkasutaja (nt automaatne töötlus serveris); ja

2.4 Kasutamine kaasaskantavas või koduarvutis. Arvuti, kuhu Tarkvara on installeeritud vastavalt lepingu punktile 2.1, põhikasutaja („Põhikasutaja“), võib käesoleva lepingu punktis 2.5 toodud olulisi piiranguid arvestades installeerida Tarkvara teise koopia oma ainukasutuseks kas kaasaskantavasse Arvutisse või oma kodus asuvasse Arvutisse eeldusel, et kaasaskantavas või kodus asuvas Arvutis olevat Tarkvara ei kasutata samal ajal kui esmases Arvutis olevat Tarkvara. Teise koopia loomiseks võidakse teilt nõuda, et te Adobe’iga ühendust võtaksite.

2.5 Hulgilitsentsi saajate teisese kasutuse piirangud. Kui Tarkvara on hankinud Adobe’i hulgilitsentsiprogrammi (praegu tuntud nimetusega Adobe Open Options) raames mis tahes litsentsisaaja, kes ei ole haridusala litsentsisaaja, tuleb lepingu punkti 2.4 kohaselt loodud teist Tarkvara koopiat kasutada üksnes selle hulgilitsentsi saaja heaks ja tema tegevuse jaoks. Lisateabe saamiseks hulgilitsentsi saajate teisese kasutuse kohta minge aadressile http://www.adobe.com/go/open_options_ee.

2.6 Varukoopia. Te võite teha Tarkvarast mõistlikul arvul varukoopiaid eeldusel, et teie varukoopiaid ei installeerita ega kasutata muul otstarbel kui arhiveerimiseks.

2.7 Sisufailid. Kui „Read me“-failides või Sisufailidega seotud muudes litsentsides, mis võivad sisaldada spetsiifilisi õigusi ja piiranguid niisuguste materjalide suhtes, ei ole sätestatud teisiti, võite kõiki Sisufaile kuvada, muuta, reprodutseerida ja levitada. Te ei tohi siiski levitada Sisufaile autonoomselt (s.t olukorras, kus Sisufailid kujutavad endast levitatava toote põhiväärtust), samuti ei tohi te taotleda Sisufailide ega nende tuletistööde suhtes mingeid kaubamärgiõigusi.

2.8 Näidisrakenduskood. Te võite muuta niisuguste tarkvaraprogrammide nende osade lähtekoodina esitatud kuju, mida on kaasasolevas dokumentatsioonis nimetatud näidiskoodiks, näidisrakenduskoodiks või -komponentideks („Näidisrakenduskood“). Te võite seda teha üksnes Adobe’i tarkvaraprogrammide abil väljatöötatavate veebisaitide ja rakenduste projekteerimiseks, väljatöötamiseks ja testimiseks. Eelnimetatu kehtib tingimusel, et Näidisrakenduskoodi (muudetud või muutmata kujul) on lubatud kopeerida ja levitada ainult juhul, kui täidetud on kõik alljärgnevad tingimused: (1) te levitate koos oma rakendusega Näidisrakenduskoodi kompileeritud objektkoodi; (2) te ei lisa Näidisrakenduskoodi ühessegi veebisaidi arenduseks mõeldud tootesse ega rakendusse ja (3) te ei kasuta oma rakenduse turustamiseks Adobe’i nime, logosid ega muid Adobe’i kaubamärke. Te hüvitate Adobe’ile kõik nõuded ja kohtukulud, sealhulgas advokaaditasud, mis tulenevad teie rakenduse kasutamisest või levitamisest. Teile võidakse anda lisaõigusi Adobe’i tarkvara koodide muutmiseks või levitamiseks niisuguse koodi ja/või Tarkvaraga seotud dokumentatsioonis või teie ja Adobe’i vahelises eraldi lepingus.

2.9 Programmeerimiskeeled. Tarkvara võib hõlmata ExtendScript SDK ja Pixel Bender SDK osi. Vastavalt lepingu punktis 2 toodud kitsendustele ja lepingu punktis 2.8 toodud lubadele annab Adobe teile mitteainuõigusliku, mitteüleantava ja tasuta litsentsi kasutada ExtendScript SDK ja Pixel Bender SDK osi ainult Adobe’i toodetega koos funktsioneerivate rakendusprogrammide sisemiseks arenduseks.

Peale lepingu punktis 2.9 selgesõnaliselt kirjeldatu ei tohi ExtendScript SDK ega Pixel Bender SDK osi muuta ega levitada. Te peate lisama Adobe’i autoriõiguse teated oma rakendusprogrammile, välja arvatud nende programmide puhul, millele lisate teisi autoriõigusi näitavad autoriõiguse teated. Te ei tohi kasutada Adobe’i nime, logo ega kaubamärki oma toodete turustamiseks.

Te hüvitate Adobe’ile kõik nõuded ja kohtukulud, sealhulgas advokaaditasud, mis tulenevad teie rakenduse kasutamisest või levitamisest.

2.10 Kahesüsteemse buutimise platvorm. Tarkvara litsentsitakse kasutamiseks konkreetsel operatsioonisüsteemi platvormil. Tarkvara kasutamiseks igal operatsioonisüsteemi platvormil peate ostma eraldi litsentsi. Näiteks, kui te soovite installeerida Tarkvara nii Mac’i operatsioonisüsteemi kui ka Windowsi operatsioonisüsteemi platvormidele seadmel, mis töötab mõlema platvormiga (s.t kahesüsteemse buutimise seade), peate esmalt ostma kaks eraldi Tarkvara litsentsi. See kehtib isegi juhul, kui Tarkvara kaks versiooni, millest kumbki on mõeldud kasutamiseks erineval operatsioonisüsteemi platvormil, tarnitakse teile samal salvestusalusel.

2.11 Proovitarkvara. Tarkvara või selle osade installeerimiseks ja kasutamiseks ei pruugita nõuda seerianumbrit, näiteks testimiseks või proovimiseks limiteeritud perioodi või limiteeritud käivituskordade jooksul. Te ei tohi Tarkvara kasutada vastuolus selleks ette nähtud ja Dokumentatsioonis kirjeldatud viisiga. Näiteks ei tohi te Tarkvara kasutada pärast selle prooviperioodi lõppemist, kui te ei sisesta kehtivat seerianumbrit. PROOVI- VÕI TESTIPERIOODIL TARKVARAGA LOODUD VÄLJUNDFAILE KASUTATE OMA RIISIKOL.

3. Intellektuaalse omandi õigus.

Tarkvara ja kõik teie tehtud lubatud koopiad on ettevõtte Adobe Systems Incorporated ja tema tarnijate intellektuaalomand ning kuuluvad neile. Tarkvara struktuur, korraldus ja kood on ettevõtte Adobe Systems Incorporated ja tema tarnijate väärtuslikud ärisaladused ning konfidentsiaalne teave. Tarkvara kaitseb seadus, sealhulgas Ameerika Ühendriikide ja teiste riikide autoriõiguse seadused, ning rahvusvaheliste lepete sätted. Käesolev leping ei anna teile mingeid intellektuaalse omandi õigusi Tarkvara suhtes, välja arvatud siin selgesõnaliselt sätestatud juhtudel. Kõik õigused, mida pole selgesõnaliselt antud, jäävad Adobe’ile ja tema tarnijatele.

4. Kitsendused ja nõuded.

4.1 Teated. Kõik teie tehtud lubatud koopiad Tarkvarast peavad sisaldama samu autori- ja omandiõigust käsitlevaid teateid, mis on olemas Tarkvara peal või sees.

4.2 Kasutuskohustused. Te nõustute mitte kasutama Tarkvara vastuolus käesolevas lepingus tooduga ja mitte kasutama Tarkvara vastuolus ette nähtud ja Dokumentatsioonis kirjeldatud viisiga.

4.3 Muudatused on keelatud. Te ei tohi Tarkvara muuta, kohandada ega tõlkida, välja arvatud lepingu punktides 2.7 või 16 lubatud juhtudel.

4.4 Pöördprojekteerimise keeld. Te ei pöördprojekteeri, pöördkompileeri ega pöördtransleeri Tarkvara ega proovi muul viisil selle lähtekoodi teada saada. Eelnev ei kehti ulatuses, mida lubab kohalduv seadus, mille kohaselt võib pöördkompileerimine olla selgesõnaliselt lubatud üksnes selleks, et saavutada Tarkvaraga koostalitluse võime.

4.5 Komplektist eraldamine on keelatud. Tarkvara võib sisaldada mitmesuguseid rakendusi, utiliite ja komponente, Tarkvara võib toetada eri platvorme ja keeli ning see võidakse teile tarnida mitmel kandjal või mitmete koopiatena. Sellele vaatamata on Tarkvara välja töötatud ja teile tarnitud ühe tootena, mida tuleb ka Arvutites kasutada ühe tootena vastavalt lepingu punktides 2 ja 16 lubatule. Te ei pea installeerima kõiki Tarkvara komponente, aga te ei tohi Tarkvara komponente eri Arvutites kasutamiseks komplektist eraldada. Te ei tohi Tarkvara levitamiseks, üleandmiseks ega edasimüügiks komplektist eraldada ega ümber pakkida. Käesoleva punkti 4.5 erandid leiate lepingu punktist 16.

4.6 Üleandmine on keelatud. TE EI RENDI, LIISI, ALL-LITSENTSI, VÕÕRANDA EGA ANNA OMA ÕIGUSI TARKVARA SUHTES ÜLE, SAMUTI EI LUBA TARKVARA MIS TAHES KOPEERIMIST TEISE FÜÜSILISE VÕI JURIIDILISE ISIKU ARVUTISSE, VÄLJA ARVATUD KÄESOLEVA LEPINGUGA LUBATUD JUHTUDEL. Te võite siiski anda oma Tarkvara kasutamise õigused püsivalt üle teisele füüsilisele või juriidilisele isikule järgmistel tingimustel: (a) te annate niisugusele isikule üle ka (i) käesoleva lepingu, (ii) seerianumbri(d), Adobe’i või tema volitatud levitaja poolt andmekandjale lisatud Tarkvara ja kogu muu tark- või riistvara, mis on tarkvaraga komplektis, sellega koos pakendatud või eelinstalleeritud, sealhulgas kõik koopiad, täiendid, uuendused ja varasemad versioonid, ning (iii) kõik teistesse vormingutesse teisendatud fonttarkvara koopiad; (b) te ei jäta endale täiendeid, uuendusi ega koopiaid, kaasa arvatud varukoopiad ja arvutis talletatavaid koopiaid; ja (c) vastuvõttev isik nõustub käesoleva lepingu kõigi sätete ja tingimustega ning kõigi muude sätete ja tingimustega, mille kohaselt te Tarkvara kehtiva litsentsi ostsite. EELTOODULE VAATAMATA EI TOHI TE ÜLE ANDA TARKVARA HARIDUSALASEID KOOPIAID, VÄLJALASKMISELE EELNENUD KOOPIAID EGA KOOPIAID, MIS EI OLE EDASIMÜÜGIKS ETTE NÄHTUD. Enne üleandmist võib Adobe nõuda, et teie ja vastuvõttev isik kinnitaksite omapoolset käesoleva lepingu järgimist, annaksite Adobe’ile enda kohta teavet ja registreeruksite Tarkvara lõppkasutajatena. Jätke üleandmiseks aega 4-6 nädalat. Lisateabe saamiseks minge aadressile http://www.adobe.com/go/support_ee või võtke ühendust Adobe’i klienditoeosakonnaga.

4.7 Teenindusbüroo keeld. Te ei tohi Tarkvara teenindusbüroona kasutada ega pakkuda.

4.8 Adobe Run-Time’i puhul kehtivad kitsendused. Te ei kasuta ühtegi Adobe Run-Time’i üheski mittepersonaalarvuti tüüpi seadmes ega koos ühegi operatsioonisüsteemi manustatud versiooni või seadmeversiooniga. Kahtluse vältimiseks ja üksnes näitena: te ei tohi kasutada Adobe Run-Time’i üheski (a) mobiiliseadmes, digiboksis (STB), pihuarvutis, telefonis, veebiplokis, tahvlis ega tahvelarvutis (välja arvatud Windows XP tahvelarvuti redaktsiooni Tablet PC Edition või selle järglaste korral), mängukonsoolis, teleris, DVD-mängijas, meediumikeskuses (välja arvatud Windows XP meediumikeskuse redaktsiooni Media Center Edition ja selle järglaste korral), elektroonilises kuulutustahvlis ega muus digitaaltähistuse seadmes, Interneti-seadmes ega muus Internetiühendusega seadmes, elektronmärkmikus, meditsiiniseadmes, rahaautomaadis, telemaatikaseadmes, mänguautomaadis, koduautomaatikasüsteemis, kioskis, kaugjuhtimisseadmes ega üheski muus tarbeelektroonikaseadmes; (b) operaatoripõhises mobiili-, kaabli-, satelliidi- ega televisioonisüsteemis ega (c) muus suletud süsteemiga seadmes. Teabe saamiseks Adobe Run-Time’i litsentsimiseks sellistes süsteemides külastage aadressi http://www.adobe.com/go/licensing_ee.

5. Uuendused.

Kui Tarkvara on Adobe’i tarkvara varasema versiooni täiend või uuendus, peab teil niisuguse täiendi või uuenduse kasutamiseks olema varasema versiooni kehtiv litsents. Pärast täiendi või uuenduse installeerimist võite jätkata mis tahes varasema versiooni kasutamist selle lõppkasutaja litsentsilepingu kohaselt üksnes juhul, kui (a) täiend või uuendus ja kõik varasemad versioonid on installeeritud samasse Arvutisse, (b) varasemaid versioone ega selle koopiaid ei anta üle teisele isikule ega teise seadmesse, ilma et vastavale isikule või vastavasse seadmesse antaks üle ka uuendus või täiend, ning (c) te nõustute, et igasugune Adobe’i kohustus varasema(te) versiooni(de) toetamiseks võib täiendi või uuenduse kättesaadavaks muutumisega lõppeda. Pärast uuenduse või täiendi installeerimist ei ole lubatud varasemaid versioone mingil muul viisil kasutada. Täiendid ja uuenduse võib Adobe litsentsida teile täiendavatel või erinevatel tingimustel.

6. PIIRATUD GARANTII.

Adobe garanteerib esmakordselt käesoleva lepingu tingimuste kohaselt litsentsi ostvale füüsilisele või juriidilisele isikule, et soovitatava operatsioonisüsteemi ja riistvarakonfiguratsiooni korral kasutatuna toimib Tarkvara üheksakümne (90) päeva jooksul pärast Tarkvara kättesaamist olulises osas vastavalt Dokumentatsioonile. Toimimisel aset leidev ebaoluline kõrvalekalle Dokumentatsioonist ei loo garantiiõigust. See piiratud garantii ei kehti järgmistele osadele, mis on kättesaadavad olemasoleval kujul ja millele ei kehti Adobe’i garantii: hädaparanduste, teistesse vormingutesse teisendatud fonttarkvara, tarkvara väljalaskmise eelsete (beeta-), proovi-, stardi-, hindamis- ja tootenäidisteks olevate koopiate ega muude mitte edasimüügiks ette nähtud (NFR) koopiate; veebisaitide, Adobe’i Online teenuste kohta; kolmandate isikute Online teenuste; sertifitseeritud dokumentide teenuste (vt punkti 16) ja kogu tarkvara kohta, mille allalaadimise võimaldab Adobe tasuta oma veebisaidi kaudu. Kõik garantiinõuded tuleb esitada nimetatud üheksakümne (90) päeva jooksul koos ostutõendiga Adobe’i klienditoeosakonda. Garantiinõuete kohta lisateabe saamiseks vaadake Adobe’i klienditoe lehekülgi aadressil http://www.adobe.com/go/support_ee. Kui Tarkvara ei toimi olulises osas vastavalt Dokumentatsioonile, piirnevad Adobe’i ja tema partnerettevõtjate ainsad kohustused ja teie ainsad õiguskaitsevahendid Adobe’i äranägemisel kas Tarkvara väljavahetamise või teie tasutud Tarkvara litsentsitasu tagasimaksmisega. KÄESOLEVAS PUNKTIS MÄÄRATLETUD PIIRATUD GARANTII ANNAB TEILE SPETSIIFILISED SEADUSLIKUD ÕIGUSED. VÕIMALIK, ET TEIL ON TÄIENDAVAID SEADUSLIKKE ÕIGUSI, MIS ON ERI JURISDIKTSIOONIDES ERINEVAD. ADOBE EI SOOVI PIIRATA TEIE GARANTIIÕIGUSI MIS TAHES SEADUSEGA MITTE LUBATUD ULATUSES. Palun vaadake punktist 16 jurisdiktsiooni jaoks spetsiifilisi sätteid või võtke ühendust Adobe’i klienditoeosakonnaga..

7. KOHUSTUSTE VÄLISTAMINE.

EELNIMETATUD PIIRATUD GARANTII ON AINUKE ADOBE’I JA TEMA PARTNERETTEVÕTJATE ANTUD GARANTII NING SELLES SÕNASTATAKSE AINUKESED ÕIGUSKAITSEVAHENDID ADOBE’I, TEMA PARTNERETTEVÕTJATE VÕI TARNIJATE GARANTII RIKKUMISE KORRAL. EELTOODUD PIIRATUD GARANTII NING KÕIK SEADUSJÄRGSED GARANTIID JA ÕIGUSKAITSEVAHENDID, MIDA EI SAA SEADUSE KOHASELT VÄLISTADA EGA PIIRATA, ON AINSAD TARKVARALE KEHTIVAD GARANTIID. PEALE EELTOODU JA SEADUSJÄRGSETE GARANTIIDE NING ÕIGUSKAITSEVAHENDITE VÄLISTAVAD ADOBE JA TEMA PARTNERETTEVÕTJAD, TARNIJAD JA SERTIFITSEERIMISKESKUSED (MÄÄRATLETUD ALLPOOL) KÕIK OTSESED JA KAUDSED KAS ÕIGUSAKTIDE, TAVAÕIGUSE, TAVA VÕI PRAKTIKA KOHASED VÕI MUUD GARANTIID, TINGIMUSED, KINNITUSED VÕI SÄTTED IGASUGUSTES KÜSIMUSTES, SEALHULGAS - KUID MITTE AINULT - JÕUDLUS, TURVALISUS, KOLMANDATE ISIKUTE ÕIGUSTE RIKKUMISE PUUDUMINE, INTEGRATSIOON, TURUSTATAVUS, HÄIRETETA KASUTATAVUS, RAHULDAV KVALITEET VÕI SOBIVUS MINGIKS KINDLAKS OTSTARBEKS. PEALE SELLISTE ANTUD JA SEADUSJÄRGSETE GARANTIIDE NING ÕIGUSKAITSEVAHENDITE ANNAVAD ADOBE JA TEMA TARNIJAD TARKVARA NING LIGIPÄÄSU IGASUGUSTELE VEEBISAITIDELE, ADOBE’I JA KOLMANDATE ISIKUTE ONLINE TEENUSTELE JA SERTIFITSEERIMISKESKUSE TEENUSTELE TEIE KÄSUTUSSE OLEMASOLEVAL KUJUL NING KOOS KÕIGI PUUDUSTEGA. SEE GARANTIIKOHUSTUSE VÄLISTAMINE EI PRUUGI MÕNES OSARIIGIS KEHTIDA. TEIL VÕIB OLLA SEADUSJÄRGSEID GARANTIIALASEID LISAÕIGUSI, MILLEST EI TOHI LOOBUDA EGA MIDA VÄLISTADA. ADOBE EI SOOVI PIIRATA TEIE GARANTIIÕIGUSI MIS TAHES SEADUSEGA MITTE LUBATUD ULATUSES. Punktide 7 ja 8 sätted jäävad kehtima ka pärast käesoleva lepingu lõppemist, olenemata lepingu lõppemise põhjusest, kuid see ei tähenda ega tekita mingisugust jätkuvat õigust kasutada Tarkvara pärast käesoleva lepingu lõppemist.

8. VASTUTUSE PIIRAMINE.

PEALE EESPOOL NIMETATUD AINUKESE ADOBE’I POOLT ANTAVA ÕIGUSKAITSEVAHENDI JA KÕIGI ÕIGUSKAITSEVAHENDITE, MIDA EI SAA SEADUSJÄRGSELT VÄLISTADA EGA PIIRATA, EI VASTUTA ADOBE EGA TEMA PARTNERETTEVÕTJAD, TARNIJAD VÕI SERTIFITSEERIMISKESKUSED ÜHELGI JUHUL TEIE EES MINGISUGUSE KAHJUMI, KAHJUDE, NÕUETE VÕI KULUDE EEST, SEALHULGAS IGASUGUSED KAASNEVAD, KAUDSED VÕI ETTENÄGEMATA KAHJUD, IGASUGUNE SAAMATA JÄÄNUD TULU VÕI KOKKUHOID, IGASUGUSED ÄRITEGEVUSE KATKEMISEST TINGITUD KAHJUD, TERVISEKAHJUSTUS VÕI MINGI HOOLDUSKOHUSTUSE TÄITMISE LUHTUMINE VÕI KOLMANDATE ISIKUTE NÕUDED. SEE KEHTIB ISEGI JUHUL, KUI ADOBE’I ESINDAJAT ON NIISUGUSE KAHJUMI, KAHJUDE, NÕUETE VÕI KULUDE VÕIMALUSEST TEAVITATUD. IGAL JUHUL PIIRNEB ADOBE’I NING TEMA PARTNERETTEVÕTJATE, TARNIJATE JA SERTIFITSEERIMIKESKUSTE KÄESOLEVA LEPINGU JÄRGNE VÕI SELLEGA SEOTUD KOGUVASTUTUS TARKVARA EEST TASUTUD SUMMAGA, KUI SEE ON KOHALDATAV. SEE PIIRANG KEHTIB ISEGI KÄESOLEVA LEPINGU OLULISE VÕI SISULISE RIKKUMISE VÕI KÄESOLEVA LEPINGU OLULISTE VÕI SISULISTE TINGIMUSTE RIKKUMISE KORRAL. Mitte miski käesolevas lepingus sisalduvast ei piira Adobe’i vastutust teie ees surmajuhtumi või tervisekahjustuse korral, mille põhjuseks on Adobe’i hooletus, ega lepinguvälise pettusliku rikkumise (pettuse) eest. Adobe tegutseb oma partnerettevõtjate, tarnijate ja sertifitseerimiskeskuste nimel, et kohustustest, garantiidest ja vastutusest loobuda, neid välistada ja piirata, aga mitte muudel eesmärkidel. Lisateabe saamiseks võtke ühendust Adobe’i klienditoeosakonnaga.

EELTOODUD PIIRANGUD JA VÄLISTUSED KEHTIVAD TEIE JURISDIKTSIOONIS KOHALDATAVA SEADUSEGA LUBATUD ULATUSES. SEE VASTUTUSE PIIRANG EI PRUUGI MÕNES OSARIIGIS KEHTIDA. TEIL VÕIVAD OLLA ÕIGUSED, MIDA EI SAA TARBIJAKAITSE- JA MUUDE SEADUSTE ALUSEL TÜHISTADA. ADOBE EI SOOVI PIIRATA TEIE GARANTIIÕIGUSI EGA ÕIGUSKAITSEVAHENDEID MIS TAHES SEADUSEGA MITTE LUBATUD ULATUSES. TEABE JURISDIKTSIOONI JAOKS SPETSIIFILISTE SÄTETE KOHTA LEIATE PUNKTIST 16.

9. Ekspordireeglid.

Te nõustute, et Tarkvara ei tarnita, anta üle ega ekspordita ühtegi riiki ega kasutata ühelgi viisil, mis on keelatud Ameerika Ühendriikide ekspordiseaduse või mõne muu ekspordiseaduse, piirangu või õigusaktiga (kokku „Ekspordiseadused“). Lisaks, kui Tarkvara on Ekspordiseadustes nimetatud ekspordikontrolli alla kuuluvaks, kinnitate ja garanteerite, et te ei asu riigis, millele on rakendatud embargot või muid piiranguid (muu hulgas Iraan, Süüria, Sudaan, Kuuba ja Põhja-Korea), ega ole niisuguse riigi kodanik ning et Ekspordiseadused ei keela muul viisil teil Tarkvara toimetada. Kõik Tarkvara kasutamise õigused antakse tingimusel, et käesoleva lepingu tingimuste täitmata jätmisel jäädakse nendest õigustest ilma.

10. Kohaldatav seadus.

Kui olete tarbija, kes kasutab Tarkvara ainult isiklikul mitteärilisel eesmärgil, siis kohaldatakse käesoleva lepingu suhtes selle riigi seadusi, kust te Tarkvara kasutamiseks litsentsi ostsite. Kui te ei ole selline tarbija, kohaldatakse käesoleva lepingu suhtes ja rakendatakse selle tõlgendamisel materiaalõigust, mis kehtib (a) California osariigis, kui Tarkvara litsents hangitakse Ameerika Ühendriikides, Kanadas või Mehhikos viibimise ajal; või (b) Jaapanis, kui Tarkvara litsents omandatakse, viibides Jaapanis, Hiinas, Koreas või muus Kagu-Aasia riigis, kus kõigi ametlike keelte puhul kasutatakse kirjutamiseks kas ideograafilist kirja (nt hanzi, kanji või hanja) ja/või muud ideograafilisele kirjale tuginevat või ülesehituselt sarnast kirja, näiteks hangul või kana; või (c) Inglismaal, kui Tarkvara litsents omandatakse eespool kirjeldamata jurisdiktsioonis viibimise ajal. Kõik käesoleva lepinguga seotud vaidlused kuuluvad California õiguse kohaldamisel California Santa Clara vastavate kohtute, Jaapani õiguse kohaldamisel Jaapanis asuva Tokio ringkonnakohtu ning Inglismaa õiguse kohaldamisel Inglismaal asuvate Londoni pädevate kohtute mitteainuõigusliku jurisdiktsiooni alla. Käesoleva lepingu suhtes ei kohaldata ühegi jurisdiktsiooni kollisiooninormi ega ÜRO konventsiooni kaupade rahvusvahelise ostu-müügi lepingute kohta, mille kohaldamine selgesõnaliselt välistatakse.

11. Üldsätted.

Kui mõni käesoleva lepingu osa leitakse olevat tühine ja jõustamatu, ei mõjuta see käesoleva lepingu tasakaalu kehtivust, mis jääb oma tingimuste kohaselt kehtivaks ja täitmisele pööratavaks. Käesolevat lepingut tohib muuta üksnes Adobe’i juhtkonna vastavate volitustega liige ning need muudatused peavad olema kirjalikult allkirjastatud. See on kogu Adobe’i ja teie vaheline Tarkvaraga seotud leping ning see tühistab kõik varasemad Tarkvaraga seotud kinnitused, arutelud, kohustused, kokkulepped ja reklaami.

12. Teade USA valitsuse lõppkasutajatele.

USA valitsuse lõppkasutajate puhul nõustub Adobe täitma kõiki kohaldatavaid võrdsete võimaluste seadusi, kaasa arvatud (kui need on asjakohased) rakenduskorraldust 11246 (Executive Order 11246) koos parandustega, 1974. aasta Vietnami veteranide taaskohandumisele kaasaaitamise seaduse (Vietnam Era Veterans Readjustment Assistance Act) (38 USC 4212) punkti 402 ja 1973. aasta rehabilitatsiooniseaduse (Rehabilitation Act) punkti 503 koos parandustega ning 41 CFR-i osades 60-1 kuni 60-60, 60-250 ja 60-741 sisalduvaid õigusakte. Eelmises lauses sisalduv positiivse diskrimineerimise klausel ja õigusaktid lisatakse käesolevale lepingule viite vormis.

13. Litsentsivastavus.

Kui olete ettevõte, äriühing või organisatsioon, nõustute, et Adobe’il või tema volitatud esindajal on õigus, mitte sagedamini kui üks kord 12 kuu jooksul, andes teile sellest 10 päeva varem teada, kontrollida teie andmeid, süsteeme ja seadmeid tõendamaks, et igasuguse ja kogu Adobe'i tarkvara kasutamine vastab teie Adobe’ilt saadud kehtivatele litsentsidele. Kui tõendamise käigus selgub, et teiepoolne kasutamine ei vasta kehtivale litsentsile, ostate viivitamatult kehtivad litsentsid, et viia kasutus litsentsidega vastavusse.

14. Internetiga ühenduvus ja privaatsus.

14.1 Automaatne Internetiühendus. Tarkvara võib teie Arvuti automaatset Internetiga ühendada ja kontakteeruda Adobe’i veebisaidiga eesmärgiga anda teile lisateavet, -funktsioone ja -funktsionaalsust. Kui lepingu punktides 14.2 kuni 14.6 ei ole teisiti sätestatud, kehtivad kõigi Tarkvarapoolsete automaatsete Internetiühenduste puhul järgmised tingimused:

14.1.1 Kui Tarkvara loob automaatse Internetiühenduse, edastatakse Adobe’i veebisaidile teie antud hetke Internetiühendusega seonduv Interneti protokolliaadress („IP aadress“);

14.1.2 Kui Tarkvara loob automaatse Internetiühenduse, ei edastata muud isiklikku identifitseerimisteavet peale IP aadressi, mida võidakse mõningates jurisdiktsioonides pidada isiklikuks identifitseerimisteabeks; ja

14.1.3 Alati kui Tarkvara loob Internetiühenduse ja suhtleb Adobe’i veebisaidiga, kehtivad Adobe’i Privaatsuspõhimõtted (http://www.adobe.com/go/privacy_ee). Kui teil sellel ajal ei ole lisaks antud eraldi kasutustingimusi, kehtivad Adobe.com Kasutustingimused (http://www.adobe.com/go/copyright_ee). Palume tähele panna, et Adobe’i Privaatsuspõhimõtted lubavad veebisaitide külastusi jälgida ja jälgimise teemade ja küpsiste, veebimajakate ja muude sarnaste vahendite aadresse salvestada.

14.2 PDF-failide kasutamine. Kui kasutate tarkvara sellise PDF-faili avamiseks, millel on reklaamide kuvamine läbi „Ads for Adobe PDF“ teenuse aktiveeritud, võib teie Arvuti luua ühenduse Adobe’i, reklaamipakkuja või kolmanda osapoole opereeritava veebisaidiga. Lisaks teie Internetiprotokolli (IP) aadressi saatmisele võib veebisaiti hooldav osapool kasutada tehnoloogiat, mis saadab (või „serveerib“) reklaame või muud elektroonilise sisuga infot, mis ilmub avatud failis või selle läheduses. Veebisaidi haldaja võib kasutada ka JavaScripti, veebimajakaid (samuti tuntud tegevussiltide või ühepiksliste gif-failidena) ning muid tehnoloogiaid, mis parandavad ja mõõdavad reklaamide tõhusust ja isiklikustavad reklaami sisu. Adobe ei pääse ligi ega oma kontrolli funktsioonide üle, mida kolmas osapool võib kasutada ning Adobe’i Privaatsuspõhimõtted ei hõlma kolmanda osapoole veebisaitide infotavasid.

14.3 Uuendamine. Tarkvara võib teie Arvutis automaatselt luua Internetiühenduse kontrollimaks uuendusi, mis on teie Arvutisse automaatseks allalaadimiseks kättesaadavad ning teavitamaks Adobe’i Tarkvara edukast installeerimisest. Uuenduste vaikimisi seadistuste muutmiseks palume lugeda Dokumentatsiooni.

14.4 Adobe’i Online teenused. Tarkvara võib kasutada teie arvutit, et luua automaatne Internetiühendus hõlbustamaks teie ligipääsu sisule ja teenustele, mida Adobe pakub teile vastavalt lepingu punktis 16.5 kirjeldatule. Lisaks sellele võib Tarkvara automaatselt värskendada allalaaditavat materjali sellistelt teenustelt, et pakkuda viivitamatut ligipääsu sellistele teenustele isegi siis, kui te ei ole Internetiga ühendatud. Uuenduste vaikimisi seadistuste muutmiseks palume lugeda Dokumentatsiooni.

14.5 Digitaalsed sertifikaadid. Tarkvara kasutab digitaalseid sertifikaate, et aidata teil identifitseerida allalaetavaid faile (nt rakendus- ja sisufaile) ja nende failide väljastajaid. Näiteks kasutab Adobe AIR digitaalseid sertifikaate, et aidata teil tuvastada Adobe AIR-i rakenduste väljastajaid, ja Adobe Acrobat’i tootepere kasutab digitaalseid sertifikaate PDF-dokumentide allkirjastamiseks ja allkirjade kinnitamiseks ning sertifitseeritud PDF-dokumentide kinnitamiseks. Digitaalse sertifikaadi kinnitamise ajal võib teie Arvuti luua ühenduse Internetiga.

14.6 Seadehaldur. Tarkvara võib sisaldada Flash Player’it. Flash Player’i kasutamine võib salvestada teatud kasutajaseaded lokaalsete ühisobjektidena teie Arvutisse. Need seaded ei ole seotud teiega, aga need võimaldavad teil Flash Player’i sees teatud seadeid häälestada. Lisateavet lokaalsete ühisobjektide kohta võite leida aadressilt http://www.adobe.com/go/flashplayer_security_ee ja lisateavet Seadehalduri kohta aadressilt http://www.adobe.com/go/settingsmanager_ee.

15. Naabrilt naabrile kommunikatsioon.

Tarkvara võib kasutada teie kohtvõrguühendust, et automaatselt ühenduda muu Adobe’i tarkvaraga ning seda tehes võib näidata kohtvõrgus, et ühendus muu Adobe’i tarkvaraga on kättesaadav. Sellised ühendused võivad edastada teie ühenduse IP aadressi kohtvõrgule, kunagi ei edastata ega võeta sellistelt võrguühendustelt vastu isiklikku identifitseerimisteavet (välja arvatud see, et IP aadresse peetakse mõnes jurisdiktsioonis isiklikuks identifitseerimisteabeks). Vaikimisi seadistuste muutmiseks palume lugeda Dokumentatsiooni.

16. Spetsiifilised sätted ja erandid.

Selles punktis tuuakse välja teatud toodete ja Tarkvara komponentidega seotud spetsiifilised sätted ning samuti eespool nimetatud sätete ja tingimuste piiratud erandid. Ulatuses, milles mis tahes käesoleva punkti säte on vastuolus mõne muu käesoleva lepingu sätte või tingimusega, asendab käesolev punkt niisuguse muu sätte või tingimuse.

16.1 Õiguste riivamine on keelatud. Euroopa Liidu sätted.

16.1.1 Käesolev leping ei riiva ühegi, sealhulgas tarbijana tegutseva, lepinguosalise seadusjärgseid õigusi. Näiteks Uus-Meremaa tarbijate puhul, kes hangivad tarkvara isiklikuks, koduseks või leibkonnas kasutamiseks (mitte ärilisel otstarbel), kehtib käesoleva lepingu suhtes tarbijagarantiide seadus (Consumer Guarantees Act).

16.1.2 Kui ostsite tarkvara Euroopa Liidust (EL), te elate tavaliselt ELis ja te olete tarbija (see tähendab kasutate Tarkvara isiklikul mitteärilisel eesmärgil), siis teie ostu ja Tarkvara teiepoolse kasutamise suhtes lepingu punkt 6 ei kehti. Selle asemel garanteerib Adobe, et soovitatava riistvarakonfiguratsiooni korral kasutatuna tagab Tarkvara Dokumentatsioonis sätestatud funktsioonid („kokkulepitud funktsioonid“) kahe aasta jooksul alates Tarkvara ostmisest. Ebaoluline kõrvalekalle kokkulepitud funktsioonidest ei loo mingisuguseid garantiiõigusi. SEE GARANTII EI KEHTI TARKVARA SUHTES, MIDA TE SOOVITE KASUTADA VÄLJALASKMISELE EELNEVATE, PROOVI-, STARDI- JA TOOTENÄIDISTEKS OLEVATE KOOPIATE VÕI TEISTESSE VORMINGUTESSE TEISENDATUD FONTTARKVARA PUHUL VÕI KUI TARKVARA EI TÖÖTA, KUNA TEIE OLETE SEDA MUUTNUD. Garantiinõude esitamiseks peate teavitama Adobe’i klienditoeosakonda nimetatud kahe aasta jooksul ning esitama Tarkvara ostutõendi. Adobe teeb kindlaks, kas Tarkvaras on defekt või annab nõu, kas viga on tekkinud seetõttu, et te ei ole Tarkvara õigesti installeerinud (sellisel juhul aitab Adobe teid). Kui Tarkvaras on defekt, võite Adobe’ilt nõuda raha tagastamist või Tarkvara parandatud või asenduskoopiat. Nõuded tuleb esitada koos ostutõendiga. Juhul kui teie garantiiandmed on põhjendatud, annab Adobe teile nõutud Tarkvara parandatud või asenduskoopia, välja arvatud juhul, kui Adobe’ile ei ole kasulik nii teha, siis tagastab Adobe teie raha. Abi saamiseks garantiiküsimustes võtke palun ühendust Adobe’i klienditoeosakonnaga.

Palume tähele panna, et punkti 8 (Vastutuse piiramine) sätted kehtivad edasi igasuguste kahjunõuete korral, mille te esitate seoses Tarkvara teiepoolse kasutamisega. Sellegipoolest vastutab Adobe otseste kahjude eest, mis on põhjendatult ette nähtavad käesoleva lepingu rikkumisel Adobe’i poolt. Teil soovitatakse rakendada kõiki mõistlikke meetmeid kahjude ärahoidmiseks ja vähendamiseks, eelkõige Tarkvarast ja oma arvuti andmetest varukoopiate tegemist.

Käesolev leping ja eelkõige käesolev punkt 16.1.2 kirjeldab teie õigusi (sealhulgas teie seadusjärgseid õigusi) juhuks, kui esineb probleeme seoses Tarkvara teiepoolse kasutamisega. Kui teie seadusjärgsed õigused on laiemad kui käesolevas lepingus kirjeldatud, siis kohaldatakse teie seadusjärgseid õigusi.

16.2 Lisatingimused väljalaskmiseelse Tarkvara kohta. Kui Tarkvara näol on tegemist väljalaskmiseelse või beetatarkvaraga („Väljalaskmiseelne tarkvara“), siis kehtib käesolev punkt. Väljalaskmiseelne tarkvara on väljalaskmisele eelnenud versioon. See ei kujuta endast Adobe’i lõpptoodet ning see võib sisaldada „puuke“, vigu ja muid probleeme, mis võivad põhjustada süsteemi- ja muid vigu ning andmete kaotsiminekut. Adobe ei tohi väljalaskmiseelset tarkvara müüki lasta. Kui olete saanud väljalaskmiseelse tarkvara eraldi kirjaliku lepingu alusel (näiteks Adobe Systems Incorporated Serial Agreement for Unreleased Products), kohaldatakse Tarkvara kasutamisele samuti niisugust lepingut. Te kohustute tagastama või hävitama väljalaskmiseelse tarkvara kõik koopiad Adobe’i nõudmisel või siis, kui Adobe niisuguse Tarkvara müüki laseb. TE KASUTATE VÄLJALASKMISEELSET TARKVARA OMA RIISIKOL. VÄLJALASKMISEELSE TARKVARA SUHTES KOHALDATAVAD GARANTII VÄLISTUSED JA VASTUTUSE PIIRANGUD LEIATE LEPINGU PUNKTIDEST 7 JA 8.

16.3 Haridusala tarkvaratoode. Kui Tarkvara on haridusala tarkvaratoode (Educational Software Product ehk tarkvara, mida toodetakse ja levitatakse üksnes haridusala lõppkasutajate jaoks), ei ole teil õigust Tarkvara kasutada, kui te ei kvalifitseeru oma jurisdiktsioonis haridusala lõppkasutajaks. Palun vaadake aadressi http://www.adobe.com/go/edu_purchasing_ee, et teada, kas te selleks kvalifitseerute. Adobe’i volitatud akadeemiliste asutuste edasimüüja leidmiseks oma piirkonnas vaadake palun aadressi http://www.adobe.com/go/store_ee.

16.4 Fonttarkvara. Kui Tarkvara sisaldab fonttarkvara --

16.4.1 Te võite kasutada fonttarkvara Arvutites koos Tarkvaraga vastavalt lepingu punktis 2 toodud kirjeldusele ja väljastada fonttarkvara mis tahes niisugus(t)e Arvuti(te)ga ühendatud väljundseadme(te)le.

16.4.2 Kui Arvutite Lubatud arv on viis või alla selle, võite laadida fonttarkvara ühe vähemalt ühe niisuguse Arvutiga ühendatud väljundseadme mällu (kõvakettale või muutmällu), et jätta fonttarkvara residentselt niisugusesse väljundseadmesse, ning veel ühte niisugusesse väljundseadmesse iga viie kordse kohta Arvutite Lubatud arvus.

16.4.3 Te võite viia konkreetse faili puhul kasutatud fonti(de) koopia kommertsprinterisse või muusse teenindusbüroosse. Niisugune teenindusbüroo võib kasutada fonti (fonte) teie faili töötlemiseks tingimusel, et see teenindusbüroo omab selle fonttarkvara kasutamiseks kehtivat litsentsi.

16.4.4 Te võite teisendada fonttarkvara muus keskkonnas kasutamiseks teise vormingusse ja selle seal installeerida järgmistel tingimustel: Arvutit, kus teisendatud fonttarkvara kasutatakse või kuhu see on installeeritud, loetakse üheks teie Arvutite Lubatud arvust. Teie poolt teisendatud fonttarkvara tuleb kasutada kõigi käesoleva lepingu sätete ja tingimuste kohaselt. Niisugust teisendatud fonttarkvara tohib rakendada üksnes teie oma kohandatud sisemiseks äritegevuseks või isiklikuks kasutuseks ja seda ei tohi mingil eesmärgil levitada ega üle anda, välja arvatud käesoleva lepingu punktiga 4.6 kooskõlas.

16.4.5 Te võite manustada fonttarkvara koopiaid oma elektroonilistesse dokumentidesse selleks, et dokumenti printida ja vaadata. Kui teie poolt manustatav fonttarkvara on aadressil http://www.adobe.com/go/embedding_eula_ee Adobe’i veebisaidil nimetatud kui „redigeeritavaks manustamiseks litsentsitud“, võite selle fonttarkvara koopiaid lisaks manustada ka selleks, et oma elektroonilisi dokumente redigeerida. Mingeid muid manustamisõigusi käesoleva litsentsiga kaudselt ei anta ega lubata.

16.5 Online teenused.

16.5.1 Adobe’i teenused. Tarkvara hõlbustab teie juurdepääsu sisule ja erinevatele teenustele, mida pakutakse veebisaitidel, mida haldavad Adobe ja/või tema partnerettevõtjad („Adobe’i Online teenused“). Selliste Adobe’i Online teenuste näited võivad hõlmata, kuid ei piirdu järgnevaga: Resource Central, kuler, Acrobat.com, Bridge Home, Search for Help, Device Central ja toode Welcome Screens. Mõningatel juhtudel võib Adobe’i Online teenus ilmneda funktsiooni või laiendina Tarkvaras isegi juhul, kui seda hallatakse veebisaidi kaudu. Mõningatel juhtudel võib ligipääs Adobe’i Online teenustele eeldada eraldi tellimust või muud tasu ja/või teiepoolset nõusolekut täiendavate kasutustingimustega. Adobe’i Online teenused ei pruugi olla kättesaadavad kõigis keeltes või kõikide riikide kodanikele ning Adobe võib alati ja mis tahes põhjusel muuta iga Online teenuse kättesaadavust või selle katkestada. Adobe jätab endale ka õiguse hakata küsima tasu Adobe’i Online teenuste ligipääsu või kasutamise eest, mida varem pakuti tasuta. Kuna Adobe’i Online teenused sõltuvad automaatsetest Internetiühendustest, palume teil lugeda lepingu punkti 14 olulise lisateabe saamiseks Interneti ühenduvuse ja privaatsuse kohta. Vastavalt lepingu punktis 14 toodule kohaldatakse siis, kui Tarkvara ühendub Adobe’i Online teenustega, teie Adobe’i Online teenuste kasutamise suhtes Adobe’i Privaatsuspõhimõtteid (http://www.adobe.com/go/privacy_ee), Adobe.com Kasutustingimusi (http://www.adobe.com/go/copyright_ee) ja muid kasutustingimusi, mida teile sel hetkel tutvustatakse.

16.5.2 Kolmandate osapoolte teenused. Tarkvara võib hõlbustada teie ligipääsu kolmandate osapoolte poolt hooldatavatele veebisaitidele, kus pakutakse kaupu, teavet, tarkvara või teenuseid („Kolmanda osapoole online teenus(ed)“). Selliste kolmanda osapoole online teenuste näited võivad hõlmata, kuid ei piirdu järgnevaga: Kodak Easy Share Gallery teenus ja sisu Adobe Media Player Catalog’is. Online teenuste teiepoolse ligipääsu ja kasutamise kohta kohaldatakse niisugusel saidil leiduvaid või muul viisil niisuguse Kolmanda osapoole online teenustega seotud sätteid, tingimusi, kohustuste välistusi ja teateid. Adobe võib alati ja mis tahes põhjusel muuta iga Kolmanda osapoole online teenuse kättesaadavust või selle katkestada. Adobe ei kontrolli ega toeta Kolmanda osapoole online teenuseid ega võta nende eest vastutust. Kõik teie ja kolmanda osapoole vahelised Kolmanda osapoole online teenustega seotud ärisuhted, kaasa arvatud sellise osapoole privaatsuspõhimõtted ja teie isikliku teabe kasutamine, kaupade ja teenuste tarnimine ning nende eest tasumine ning kõik muud niisuguste ärisuhetega seotud sätted, tingimused, garantiid või kinnitused on ainuüksi teie ja selle kolmanda osapoole vahelised. Kolmanda osapoole online teenused ei pruugi olla kättesaadavad kõigis keeltes või kõikide riikide kodanikele ning Adobe võib alati ja mis tahes põhjusel muuta iga Kolmanda osapoole online teenuse kättesaadavust või selle katkestada.

16.5.3 KUI ADOBE VÕI TEMA PARTNERETTEVÕTJAD VÕI KOLMAS OSAPOOL EI OLE ERALDI LEPINGUS SELGESÕNALIST KOKKULEPET SÕLMINUD, KASUTATE ADOBE’I JA KOLMANDATE OSAPOOLTE ONLINE TEENUSEID OMA RIISIKOL LEPINGU PUNKTIDES 7 JA 8 TOODUD GARANTII- JA VASTUTUSE PIIRANGUTE KOHASELT.

16.6 After Effects viimistlusmootor. Kui Tarkvara sisaldab Adobe After Effects’i täisversiooni, võite installeerida oma Sisevõrgu Arvutitesse piiramatul arvul viimistlusmootoreid (Render Engines), kui Sisevõrk hõlmab vähemalt ühte Arvutit, kuhu on installeeritud Adobe After Effects täisversioon. Mõiste „viimistlusmootor“ tähendab Tarkvara installeeritavat osa, mis võimaldab After Effects’i projektide viimistlemist, mida ei saa aga kasutada projektide loomiseks ega muutmiseks ja mis ei sisalda täielikku After Effects’i kasutajaliidest.

16.7 Version Cue tarkvara. Kui Tarkvara sisaldab Adobe Creative Suite tarkvara ja Version Cue tarkvara, siis alternatiivina ühe Version Cue Server komponendi installeerimisele ja kasutamisele koos teiste Tarkvara komponentidega lepingu punktis 2.1 lubatud viisil võite installeerida Version Cue Server komponendi ühte oma Sisevõrgu failiserveritest ja teha selles Sisevõrgus olevatele arvutitele kättesaadavaks eeldusel, et Sisevõrk hõlmab sealjuures vähemalt ühte Arvutit, kuhu Adobe Creative Suite tarkvara on installeeritud. Kui tegutsete loominguliste teenuste pakkumise vallas, võite lisaks sellele võimaldada juurdepääsu Version Cue Serverile klientidele, kes ei ole teie Sisevõrgus, juhul, kui täidate järgmised tingimused:

(1) Juurdepääsu võite võimaldada vaid neile klientidele, kellele pakute suuremaid loomingulisi teenuseid, nagu reklaamid, avalikud suhted, graafiline disain, jne;

(2) Võite võimaldada juurdepääsu vaid selleks, et kliendid saaksid osaleda, teha koostööd ja panustada loomingulistesse projektidesse, millega olete nende nimel seotud;

(3) Te ei tohi Version Cue Serverile juurdepääsu või selle kasutamise eest küsida tasu;

(4) Te ei tohi võimaldada juurdepääsu Version Cue Serverile muudel eesmärkidel peale käesolevas spetsiaalselt määratletu või muudel eesmärkidel, mis ei sõltu teie pakutud loomingulistest teenustest, nagu kliendi enda projektide haldamine;

(5) Teie klientidel ei ole lubatud alla laadida Version Cue Serveri koopiaid; ning

(6) Te täidate käesoleva lepingu kõiki muid sätteid ja tingimusi.

Ükski muu võrgukasutus ei ole lubatud, muu hulgas, kuid mitte ainult, ka Tarkvara kasutamine veebis majutatavate töörühmade või üldsusele kättesaadavate teenuste võimaldamiseks.

16.8 Adobe Drive klienditarkvara. Kui Tarkvara sisaldab Adobe Creative Suite tarkvara ja Adobe Drive klienditarkvara, siis alternatiivina ühe Adobe Drive klienditarkvara koopia installeerimisele ja kasutamisele koos teiste Tarkvara komponentidega eeldusel, et olete soetanud Adobe Drive klienditarkvara kehtiva seerianumbri, võite installeerida Adobe Drive klienditarkvara mitmesse oma Sisevõrgu Arvutitest.

16.9 Digitaalsed sertifikaadid.

16.9.1 Kasutamine. Digitaalseid sertifikaate väljastavad kolmandatest osapooltest sertifitseerimiskeskused, sealhulgas Adobe’i Sertifitseeritud dokumentide teenuste (SDT) pakkujad, kelle nimekiri on toodud aadressil http://www.adobe.com/go/partners_cds_ee („Sertifitseerimiskeskused“), sertifikaate võib ka iseseisvalt allkirjastada.

16.9.2 Sätted ja tingimused. Digitaalse sertifikaadi ostmine, kasutamine ja selle usaldamine on teie ja Sertifitseerimiskeskuse kohustus. Enne ühegi sertifitseeritud dokumendi, digitaalallkirja või Sertifitseerimiskeskuse usaldamist peaksite esmalt läbi vaatama kohaldatavad sätted ja tingimused, mille kohaselt asjaomane Sertifitseerimiskeskus teenuseid pakub, sealhulgas näiteks tellijalepingud, huvitatud isiku lepingud, sertifikaadipoliisid ja protseduuriselgitused. Adobe’i SDT pakkujate kohta teabe saamiseks vaadake aadressil http://www.adobe.com/go/partners_cds_ee toodud linke.

16.9.3 Kinnitus. Te nõustute, et (a) digitaalne sertifikaat võis olla tühistatud enne kinnitamisaega, mille järgi digitaalallkiri või digitaalne sertifikaat näib kehtivana, kuid tegelikult ei ole seda, (b) digitaalse sertifikaadi turvalisus või terviklikkus võib olla rikutud dokumendi allkirjastaja, asjaomase Sertifitseerimiskeskuse või mis tahes muu kolmanda osapoole poolse tegevuse või tegematajätmise tõttu ning (c) sertifikaat võib olla sertifikaat, mille võib iseseisvalt allkirjastada ja mida ei ole väljastanud Sertifitseerimiskeskus. TE VASTUTE AINUISIKULISELT OTSUSE EEST, KAS SERTIFIKAATI VÕIB USALDADA VÕI MITTE. JUHUL, KUI SERTIFITSEERIMISKESKUS EI OLE TEILE VÄLJASTANUD KIRJALIKKU ERALDI GARANTIID, KASUTATE DIGITAALSET SERTIFIKAATI OMA RIISIKOL.

16.9.4 Kolmandast isikust kasusaaja. Te nõustute, et teie poolt usaldatav Sertifitseerimiskeskus on käesoleva lepingu kolmandast isikust kasusaaja ning omab õigust jõustada käesolevat lepingut enda nimel nii, nagu ta oleks Adobe.

16.9.5 Kahju hüvitamine. Te nõustute hüvitama Adobe’ile ja kõigile asjakohastele Sertifitseerimiskeskustele (välja arvatud nende sätetes ja tingimustes selgesõnaliselt sätestatud juhtudel) kõik kohustused, kahjumid, hagid, kahjud või nõuded (sealhulgas kõik mõistlikud väljaminekud, kulud ja advokaaditasud), mis tulenevad mis tahes sellise Sertifitseerimiskeskuse teenuse kasutamisest või on sellega seotud, või selle usaldamisest, muu hulgas, kuid mitte ainult, (a) aegunud või tühistatud sertifikaadi usaldamisest; (b) sertifikaadi õigsuse ebaõigest kontrollimisest; (c) sertifikaadi kasutamisest muul viisil peale kohalduvates sätetes ja tingimustes, käesolevas lepingus või kohalduvas seaduses lubatu; (d) väljastaja teenuste või sertifikaatide usaldamisel teatud olukorras mõistliku otsustusvõime rakendamata jätmisest; või (e) igasuguste kohustuste täitmata jätmisest teenustega seotud kohalduvate sätete ja tingimuste nõuete kohaselt.

16.10 Acrobat Pro ja Acrobat Pro Extended funktsioon.

16.10.1 Määratlused.

16.10.1.1 „Kasutusele võtma“ tähendab laiendatud dokumente ühele või enamale saajale tarnima või muul viisil otseselt või kaudselt mis tahes vahendite kaudu kättesaadavaks tegema.

16.10.1.2 „Laiendatud dokument“ tähendab porditavas failivormingus (Portable Document Format) olevat faili, mida on töödeldud Acrobat Pro või Acrobat Pro Extended tarkvaraga, et lubada dokumendi lokaalset salvestamist koos täidetud PDF-vormidega.

16.10.2 Kui Tarkvara hõlmab Acrobat Pro või Acrobat Pro Extended tarkvara, siis sisaldab Tarkvara rakendatavat tehnoloogiat, mille abil saate lubada Tarkvaras asuva digitaalse mandaadi („võtme“) kasutamise teel PDF-dokumentides teatud funktsioone. Te nõustute, et te mitte ühelgi eesmärgil võtit ei rakenda ega proovi võtmele ligi pääseda, võtit ei kontrolli, blokeeri, kõrvalda, kasuta ega levita.

16.10.3 Iga unikaalse laiendatud dokumendi korral on teil lubatud ainult kas (a) niisuguse laiendatud dokumendi kasutuselevõtmine piiramatu arvu unikaalsete saajate puhul, kusjuures te ei tohi andmeid välja võtta rohkem kui viiesajast (500) täidetud vormivälju sisaldava laiendatud dokumendi eksemplarist või sellise laiendatud dokumendi mis tahes vormis paberkoopiast; või (b) niisuguse laiendatud dokumendi kasutuselevõtmine mitte enam kui viiesaja (500) unikaalse saaja puhul ilma andmete väljavõtmise kordade arvu piiranguta niisugusest laiendatud dokumendist, mis tagastatakse teile selliste saajate poolt täidetuna. Vaatamata käesoleva lepingu vastupidistele sätetele, ei suurenda Acrobat Pro või Acrobat Pro Extended tarkvara kasutamise lisalitsentside hankimine eeltoodud limiiti (see tähendab, et eeltoodud limiit on kogulimiit, olenemata sellest, mitu Acrobat Pro või Acrobat Pro Extended tarkvara kasutamise lisalitsentsi te võite olla hankinud).

16.11 Acrobat Pro Extended Capture utiliit. Kui Tarkvara hõlmab Acrobat Pro Extended Capture utiliiti, siis võite lisaks Tarkvara installeerimisele käesoleva lepingu punktis 2 lubatu kohaselt installeerida nimetatud utiliidi eraldi ühte Unixi Arvutisse.

16.12 FlashPaper Printer. Vaatamata käesoleva lepingu vastupidistele sätetele, ei tohi te (a) installeerida FlashPaper Printerit serverisse ühiseks ligipääsuks või kasutuseks ega (b) muuta ega asendada FlashPaper Printeri vaaturi kasutajaliidest, mis kuvab FlashPaper’i dokumente.

16.13 Flash Player’i projektorid ja Run-Time. Teie ainsad õigused koos Tarkvaraga või väljundfailis teie käsutusse antud mis tahes Flash Playeri, projektori, eraldiseisva pleieri, lisandmooduli, Run-Time’i või ActiveX-i juhtelemendi kasutamiseks on sätestatud järgmise lingi all: http://www.adobe.com/go/flashplayer_usage_ee. Välja arvatud juhul kui see on sästestatud eelneval lingil, puuduvad teil õigused niisuguse tarkvara kasutamiseks või levitamiseks

16.14 Keskseade. Keskseadmes kuvatud mobiiliseadme kujutistel on ainult järeleaimamise eesmärk. Tegelik mobiiliseade, mis lastakse müüki vastava mobiiliseadme tootja poolt, võib, aga ei pruugi sisaldada Adobe’i tehnoloogiat, mida kasutati Keskseadmes simulatsiooni loomiseks. Mobiiliseadme kujutisi võib kasutada ainult mitteärilistel arendavatel eesmärkidel ainult Tarkvara abil välja töötatud sisuga kooskõlas ja neid ei tohi kasutada muudel või illegaalsetel eesmärkidel.

16.15 Contribute Publishing Services. Vastavalt Contribute Publishing Services tarkvaraga kaasas olevale lõppkasutaja litsentsile ei tohi te luua ühendust Contribute Publishing Services tarkvaraga, kui te ei ole ostnud litsentsi ühenduse loomiseks Contribute Publishing Services tarkvaraga igale üksikisikule, kes võib Contribute Publishing Services tarkvaraga ühenduse luua. Seejuures kehtib siiski tingimus, et Adobe Contribute tarkvara prooviversioonid võivad installeerida Contribute Publishing Services tarkvara ja sellega kooskõlas Contribute Publishing Services tarkvara lõppkasutaja litsentsiga ühenduse luua.

16.16 Adobe Presenter. Kui Tarkvaras sisaldub Adobe Presenter, siis juhul, kui te installeerite seoses Tarkvara kasutamisega rakenduse Adobe Acrobat Connect Add-in või kasutate seda, nõustute Acrobat Connect Add-in’i installeerimise ja kasutamisega ainult lauaarvutis ja mitte üheski mittepersonaalarvuti tüüpi tootes, muu hulgas veebiseadmes, digiboksis (STB), pihuseadmes, telefonis ega veebiplokis. Lisaks tohib Tarkvara abil loodud ja genereeritud esitlusse, teabesse või sisusse manustatavat Tarkvara osa („Adobe Presenter Run-Time“) kasutada ainult koos esitluse, teabe või sisuga, kuhu see on manustatud. Te tagate, et ükski niisuguse esitluse, teabe või sisu litsentsisaaja ei kasuta Adobe Presenter Run-Time’i muul viisil kui esitlusse, teabesse või sisusse manustatuna, ja ka te ise ei tee seda. Lisaks ei tohi te Adobe Presenter Run-Time’i muuta, pöördprojekteerida ega pöördtransleerida ning te kohustute tagama, et seda ei tee ka ükski niisuguse esitluse, teabe või sisu litsentsisaaja.

16.17 AVC LEVITAMINE. Järgnev teade kehtib AVC impordi- ja ekspordifunktsiooni sisaldava Tarkvara suhtes: KÄESOLEV TOODE ON LITSENTSITUD AVC PATENDIPORTFELLI LITSENTSI ALUSEL ISIKLIKUKS MITTEÄRILISEKS KASUTAMISEKS TARBIJA POOLT (a) AVC STANDARDITELE VASTAVA VIDEO („AVC VIDEO“) KODEERIMISEKS JA/VÕI (b) AVC VIDEO KODEERIMISEKS, MIS ON KODEERITUD TARBIJA POOLT ISIKLIKUKS MITTEÄRILISEKS KASUTAMISEKS JA/VÕI ON OSTETUD AVC VIDEOTE MÜÜMISEKS LITSENTSITUD VIDEOMÜÜJALT. LITSENTSI EI ANTA JA SEE EI OLE EELDATAV MIS TAHES MUUKS KASUTUSEKS. LISAINFOT SAAB ETTEVÕTTELT MPEG LA L.L.C., VT http://www.mpegla.com.

16.18 MPEG-2 LEVITAMINE. Järgnev teade kehtib MPEG-2 impordi- ja ekspordifunktsiooni sisaldava Tarkvara suhtes: KÄESOLEVA TOOTE KASUTAMINE MUUL EESMÄRGIL KUI KASUTAJA ISIKLIKUKS KASUTUSEKS MIS TAHES VIISIL, MIS VASTAB MPEG-2 STANDARDILE PAKITUD MEEDIA VIDEOINFO KODEERIMISE KOHTA, ON SELGESÕNALISELT KEELATUD ILMA MPEG-2 PATENDIPORTFELLIS OLEVA KOHALDATAVA PATENDI LITSENTSITA, MIS ON SAADAVAL ETTEVÕTTELT MPEG LA L.L.C., 250 STEELE STREET, SUITE 300 DENVER, COLORADO 80206.

16.19 Flash Professional tarkvara / Adobe Media Encoder videokooder. Lisaks Arvutile, kuhu olete installeerinud ja kus kasutate Flash Professional Edition tarkvara, võite Adobe Media Encoder videokoodri installeerida Arvutisse, mis asub eraldi Arvutist, kuhu te olete installeerinud ja kus te kasutate Flash Professional tarkvara koopiat. Te võite seda teha tingimusel, et (a) sellist seadet kasutatakse Flash Video Encoder videokoodril üksnes seoses sisuga, mida te loote Flash Professional tarkvara abil, ja (b) Flash Video Encoder videokoodrit ei installeerita ega kasutata pärast aega, mil te ei ole enam selle põhiarvuti põhikasutaja, kuhu on installeeritud Flash Professional tarkvara koopia.

Kui teil on seoses käesoleva lepinguga küsimusi või kui soovite saada Adobe’ilt mingit teavet, siis kasutage käesoleva tootega kaasas olevat aadressi ja kontaktandmeid, et võtta ühendust teie jurisdiktsiooni teenindava Adobe’i kontoriga.

Adobe, Acrobat, Acrobat Connect, Adobe AIR, Adobe Connect, After Effects, Authorware, Contribute, Creative Suite, Flash, FlashPaper, kuler, Shockwave ja Version Cue on kas ettevõtte Adobe Systems Incorporated registreeritud kaubamärgid või kaubamärgid Ameerika Ühendriikides ja/või teistes riikides. Kõik teised kaubamärgid on nende omanike omand.

Gen_WWCombined-et_EE-20080623_1026